Qərbi Avstraliya Universiteti — Vikipediya\nQərbi Avstraliya Universiteti (ing. University of Western Australia) — Avstraliyanın Qərbi Avstraliya ştatının Pert şəhərində yerləşən ali təhsil müəssisəsi; ölkənin ən aparıcı ali təhsil ocaqlarından biridir.\n31°58′49″ c. e. 115°49′07″ ş. u.\n3 Fakültə və məktəbləri\n5 İdarəedici orqanı\nQərbi Avstraliya Universiteti 1911-ci ildə ştatın ilk universiteti olaraq yaradılmışdır. Ştatda universitet yaradılması təşəbbüsü ilk dəfə sahibkar və "Qərbi Avstraliya" qəzetinin baş redaktoru Con Uintrop Hakett tərəfindən irəli sürülmüşdür. O, universitetin yaradılmasında əsas rol oynayan Kral komissiyasının sədri idi. Sonradan Con Uintrop Hakett yeni yaradılmış universitetin kansleri təyin olunur. Con Uintrop şəxsi büdcəsindən Qərbi Avstraliya Universitetinin inkişafı və Pert şəhərində universitet binalarının tikintisi üçün 425000 funt-sterlinq dəyərində vəsait ayırmışdır.\nUniversitet yaradıldığı dövrdə Pert şəhərinin əhalisi 121000 nəfər idi və onun iqtisadiyyatı kənd təsərrüfatı və dağ-mədən sənayesinə əsaslanırdı. Bunun nəticəsi olaraq universitet müəllim seçimində kənd təsərrüfatı, dağ-mədən sənayesi və maşınqayırma, geologiya, riyaziyyat və fizika, kimya, tarix və iqtisadiyyat, biologiya və ingilis dili üzrə mütəxəssislərə üstünlük verir. Həmçinin ali məktəbdə klassik və qədim tarix, fransız, alman dilləri, psixi və əxlaq fəlsəfəsi, baytarlıq, eləcə də digər sahələr üzrə müəllimlər işə cəlb olunurlar. Universitetdə 3 fakültə (Mühəndislik, Dəqiq elmlər və İncəsənət) fəaliyyətə başlayır.\nArtıq 1913-cü ildə universitet tələbələrinin sayı 184 nəfərə çatır. Universitetin yeni binalarının tikintisinin ləngiməsi səbəbindən həmin tələbələrə dərslər İrvin küçəsindəki taxta binada keçilir.\nBirinci Dünya müharibəsinin başlanması universitetin inkişafını xeyli ləngidir. Bir çox tələbə və müəllim könüllü olaraq müharibəyə yollanır və universitetin fəaliyyətində durğunluq yaşanır. Müharibə bitdikdən sonra ali məktəb inkişaf yoluna qədəm qoyur, universitetin çoxlu sayda binalarının tikintisinə başlanılır. 1927-ci ildə bu ali təhsil müəssisəsinin sayca dördüncü olan Hüquq fakültəsi açılır. 1931-ci ildə universitetin qotik üsluba aid Sent Corcs Kolleci, 1932-ci ildə isə Hakett Holl və inzibati binaları inşa olunur. 1925-ci ildə Qərbi Avstraliya Universitetinin Krouli kampusunun tikintisinə başlanılır və tikinti işləri 1932-ci ildə başa çatdırılır.\nUniversitetin inkişafını donduran digər hadisə İkinci Dünya müharibəsi olur. Müharibədən sonra tezliklə universitet bərpa olunmağa başlanır. 1946-cı ildə Stomatologiya, 1956-cı ildə isə Tibb fakültələri yaradılır. 1947-ci ildə Pedaqogika, 1954-cü ildə İqtisadiyyat fakültələri İncəsənət fakültəsindən ayrılır və müstəqil fəaliyyət göstərməyə başlayır, 1950-60-cı illərdə iqtisadi sıçrayış ali məktəbə tələbə axınını sürətləndirir. 1962-ci ildə artıq ali məktəbin tələbələrinin sayı 3800-ü ötür, əməkdaşların sayı isə 1966-cı ildə 91-dən 247-yə yüksəlir. 1999-cu ildə kənd təsərrüfatı üzrə təhsil və tədqiqatların həyata keçirilməsi məqsədi ilə universitetin Olbani Mərkəzi yaradılır. 2005-ci ildə Kurtin Texnologiya Universiteti Olbani Mərkəzi ilə birləşdirilir. 2009-cu ilin mayında ali məktəbin Biznes Məktəbi açılır və tibbi tədqiqatların aparılması üçün yeni binanın tikintisinə başlanılır.\nQərbi Avstraliya Universiteti Pertdə ən böyük əraziyə sahib müəssisələrdən biridir. Universitetin 65 hektar ərazidən ibarət olan Krouli kampusu Suon çayının sahilində Pert şəhərinin mərkəzindən 5 km aralıqda yerləşir. Burada tikilmiş universitet binalarının əksəriyyəti, xüsusilə roman üslubuna aid Uintrop Holl əhəng daşından inşa edilib. Binalar Batmış Bağ və Tropik Ağaclıq meşəlik ərazisində, yaşıllıq və bağların arasında yerləşir. Kampusun əsrarəngiz gözəlliyi buranı toyların keçirildiyi ən populyar məkana çevirib. Şəhərcikdəki diqqətçəkən tikililərdən biri də İncəsənət fakültəsinə aid Fortuna Yeni Teatr binasıdır. Pert zooparkı da universitetin tanınmış məkanlarındandır. Berndt Antropologiya Muzeyi aborigenlərin mədəniyyət və tarixinə aid materialların saxlandığı ən zəngin muzeydir.\nİrvin küçəsi tikililərindən biri\nHazırda universitetin kampusunda yerləşən əsrarəngiz binaların əksəriyyəti Con Uintrop Hakettin ayırdığı vəsait hesabına tikilib və kampusdakı bir çox binalar həmin səxavətli şəxsin adını daşıyır. Con Uintrop Hakettin tikdirdiyi binalara qədər Pert şəhərinin mərkəzindəki İrvin küçəsində, Hey və Sent Corcs Terras küçələri arasında universitet binaları yerləşirdi. Bu binalar 1932-ci ildə universitetin Krouli ərazisinə köçürüldüyü vaxtadək universitet şəhərciyi rolunu oynayıb. Həmin tikililər bu günümüzədək qorunub saxlanır və hazırda yerləşdiyi yerə görə "İrvin küçəsi tikililəri" adlandırılır.\nQərbi Avstraliya Universitetinin Nedlends ərazisində Stirlinq şosesi boyu bir-biri ilə yeraltı keçidlərlə birləşdirilmiş müəssisələri mövcuddur. 2005-ci ildə Qərbi Avstraliya Universiteti Edit Kouen Universitetinin Klermont ərazisində yerləşdiyi bir sıra obyektini əldə edib. Bu ərazi universitetin əsas kampusu olan Kroulidən 5 km qərbdə yerləşir və universitet tərəfindən kampus deyil, "QAU (Qərbi Avstraliya Universiteti) Klermont" adlandırılır.\nFakültə və məktəbləriRedaktə\nQərbi Avstraliya Universiteti 9 fakültədən ibarətdir:\nMemarlıq, mənzərə və vizual incəsənət fakültəsində memarlıq, mənzərə arxitekturası, şəhər dizaynı və təsviri incəsənət sahələri üzrə tədqiqatlar həyata keçirilir. Fakültənin nəzdində Memarlıq, Mənzərə və Vizual İncəsənət Məktəbi fəaliyyət göstərir.\nİncəsənət, humanitar və sosial elmlər fakültəsinə Humanitar, Musiqi, Sosial və Mədəni Tədqiqatlar Ali məktəbləri, Konfutsi İnstitutu, Kollevey, Orta Əsrlər və Erkən Yeni Dövr Tədqiqatları, Müsəlman Dövlətləri və Cəmiyyətləri, Sosial Zəif Uşaqlar və Ailələr, Evrika Arxeoloji Tədqiqatlar və s. mərkəzlər daxildir.\nMühəndislik, hesablama və riyaziyyat fakültəsi Vətəndaş və Mühəndislik Resursları, Kompüter Elmləri və Proqram Təminatı Mühəndisliyi, Elektrotexnika, Elektronika və Hesablama Texnikası, Ekologiya Sistemləri Mühəndisliyi, Riyaziyyat və Statistika, Maşınqayırma məktəblərindən ibarətdir.\nHəyat və fiziki elmlər fakültəsinin nəzdində İnsan Anatomiyası və Biologiyası, Biotibbi, Biomolekulyar və Kimya Elmləri, Fizika, Psixologiya, İdman Elmləri, Məşq və Sağlamlıq məktəbləri fəaliyyət göstərir.\nTibb, stomatologiya və səhiyyə fakültəsinə Stomatologiya, Tibb və Əczaçılıq, Pediatriya və Uşaqların Sağlamlığı, Patalogiya və Laborator Tibb, Əhalinin Sağlamlığı, İlkin, Aborigen və Kənd Sağlamlığı, Psixiatriya və Kliniki Neyroelmlər, Cərrahiyyə, Qadın və Körpələrin Sağlamlığı məktəbləri aiddir.\nTəbiət və kənd təsərrüfatı elmləri fakültəsində Kənd Təsərrüfatı və Resurs İqtisadiyyatı, Heyvan Biologiyası, Yer və Ekologiya Elmləri, Bitki Biologiyası məktəbləri, Kənd Təsərrüfatı, Yer Ekosistemlər Tədqiqatı Təşəbbüsü, Okeanoqrafiya, Regional İnkişaf, Energetika və Faydalı Qazıntılar institutları mövcuddur.\nPedaqogika fakültəsinə Ali Pedaqogika Məktəbi, Uşaq və Yeniyetmə Pozulmaları, İbtidai Məktəb Göstəriciləri, İnteraktiv Kompüter Sistemləri Qiymətləndirilməsi, Avstraliya Düşünmə Elmləri mərkəzləri, Pirson Psixometriya Laboratoriyası aiddir.\nHüquq fakültəsi Hüquq Məktəbindən, İstehlak Tələbinin Öyrənilməsi, Dağ-Mədən, Enerji və Təbii Ehtiyatlardan İstifadə Hüququ, Cinayət Tədqiqatı mərkəzlərindən ibarətdir.\nBiznes Məktəbi Avstraliyanın MBA üzrə təhsil verən ən güclü ali təhsil ocaqlarından biridir. Məktəb biznes, maliyyə, menecment, iqtisadiyyat və s. üzrə akademik proqramlar təklif edir.\nQərbi Avstraliya Universitetində 9 əsas fakültə ilə yanaşı, Yerli Əhali Tədqiqatları Məktəbi fəaliyyət göstərir. Məktəbin məqsədi aborigenlərə və Torres körfəzi adaları sakinlərinə bərabər və ədalətli ali təhsil verməkdən ibarətdir.\nQərbi Avstraliya Universiteti kitabxanası Qərbi Avstraliyada ən zəngin və qədim kitabxanalardandır. Kampusun ərazisində universitetin 7 kitabxanası fəaliyyət göstərir. Onların arasında ən böyüyü Reyd kitabxanasıdır. Bu kitabxana 1964-cü ildə yaradılıb və universitetin sabiq kansleri Aleks Reydin şərəfinə adlandırılıb. Reyd kitabxanası 1973-cü ildə yerləşdiyi binanın gözəlliyinə görə Memarlıq mükafatına layiq görülüb. Kampus ərazisində digər kitabxanalardan Uiqmor Musiqi, Bisli Hüquq, Tibb və Stomatologiya, 2009-cu ildə açılmış Dəqiq elmlər, Biologiya elmləri, Geologiya, Riyaziyyat və Fizika elmləri kitabxanaları fəaliyyət göstərir. Ümumilikdə universitet kitabxanaları 2 milyona yaxın kitab, 55000 dövri nəşr, eləcə də minlərlə sənəd, rəqəmsal və elektron resursa malikdir. Kitabxananın əlyazma kolleksiyasına məşhur Avstraliya yazıçıları Robert Dryu, Albert Fasi, Con Kinsella, Treysi Rayan və Piter Kouenin əsərləri, universitetin tarixinə aid materiallar daxildir.\nQərbi Avstraliya Universitetində idarəedici orqan 21 üzvdən ibarət Senatdır. Onlardan 4-ü ştatın qubernatoru tərəfindən, digər 4-ü iclas əsasında, 3-ü professor-müəllim heyəti arasından, 1-i inzibati heyət arasından, 1-i Elmi Şura üzvləri arasından, 2-si tələbələrdən, 1-i Magistrant və Doktorantlar Assosiasiyasından seçilmiş şəxslərdir, 3-ü kooptasiya (hər hansı bir seçilən orqanın öz heyətinə seçkisiz olaraq yeni üzv daxil etməsi) üzvləri, kansler və vitse-kanslerdir. Universitetin kansleri 4 il müddətinə seçilir və Senata sədrlik edir. Hazırda Qərbi Avstraliya Universitetinin kansleri məşhur Avstraliya biznesmeni Maykl Çeyni, vitse-kansleri isə professor Alan Robsondur. Vitse-kansler vəzifəsi də 4 il müddətinə nəzərdə tutulub və kanslerin müavini kimi müəyyən olunur. Universitetdə ümumilikdə 4000-ə qədər professor-müəllim heyəti çalışır.\nAli məktəbdə təhsil alan tələbələrin sayı isə 20000-dən çoxdur. Tələbələrin 15000-dən çoxunu bakalavr, 5000-ə qədərini isə magistrant və doktorantlar təşkil edirlər. Universitetdə təhsil alan tələbələrin əksəriyyəti Qərbi Avstraliya ştatından və Pert şəhərindən olan gənclərdir. Universitetdə dünyanın bir sıra ölkələrindən 4000-ə yaxın tələbə oxuyur. Əcnəbi tələbələr arasında Cənub-Şərqi Asiyanı təmsil edən gənclər çoxluq təşkil edirlər.\nQərbi Avstraliya Universiteti tələbələr üçün geniş imkanlara malik yataqxana təklif edir. Krouli kampusundakı Karri Holl, Triniti, Sent Katerina, Sent-Tomas Mor, Sent Georq yataqxana kolleclərində 1000-dən çox tələbə məskunlaşa bilər. Hazırda universitetin bu kampusunda 1150-dən çox tələbə yaşayır. Yataqxanada qalmaq tələbəyə zəngin həyat təcrübəsi bəxş edir, yuxarı kurs tələbələri və müəllimlərlə yaxından tanışlıq onların təhsildə irəliləməsinə səbəb olur.\nUniversitet müəllim, tələbə, tədris materialı və metodu mübadiləsi, birgə tədqiqat layihələrinin həyata keçirilməsi üzrə dünyanın 44 müəssisəsi ilə əməkdaşlıq edir. Sinqapur, Malayziya, İndoneziya, Filippin və s. kimi ölkələrdə universitet bir neçə proqramını tədris edir.\nHazırda Qərbi Avstraliya Universiteti Avstraliyanın "Səkkizlik Qrupu"nun, Cənub-Şərqi Asiya Ali Təhsil Müəssisələri Assosiasiyasının (ASAIHL), Beynəlxalq Universitetlər Şəbəkəsinin (WUN) üzvüdür.\n2010-cu ilin mayından Qərbi Avstraliya Universiteti Dartmut Kolleci (ABŞ), Darem (Böyük Britaniya), Kuins (Kanada), Otaqo (Yeni Zellandiya), Tübingen (Almaniya) və Uppsala (İsveç) universitetləri ilə birgə əməkdaşlıq çərçivəsində Matariki Universitetləri Şəbəkəsinə qoşulub.\n2010-cu ildə Qərbi Avstraliya Universitetinin ümumi gəlirləri 750290000 Avstraliya dolları olub. Həmin gəlirlərin 341948000-ni Avstraliya hökumətinin maddi yardımı, 43661000-ni Qərbi Avstraliya ştatı hökumətinin yardımı, 33930000-ni müxtəlif tədqiqat qrantları və sazişlər, 112435000-ni təhsil haqqı və digər yığımlar, qalanlarını isə digər vasitələr hesabına əldə olunan gəlirlər təşkil edib.\nAli məktəbin xərcləri həmin ildə 697374000 Avstraliya dolları olub. Xərclərin 441428000-ni əməkdaşların əməkhaqqı, 40037000-ni tələbələr üçün xərclənən vəsait, 29696000-ni xammal və müxtəlif materiallar, 36486000-ni amortizasiya və qiymətdən düşmə, 11141000-ni təmir və texniki xidmət, qalanlarını isə digər məsrəflər təşkil edib.\nQərbi Avstraliya Universitetində təhsil haqqı tələbənin oxuduğu fakültədən asılı olaraq dəyişir. Əcnəbi tələbələrin təhsil haqqı bakalavriatura səviyyəsində ildə 24000-27000 (İncəsənət, humanitar və sosial elmlər fakültəsi), 24500-27500 (Biznes Məktəbi), 22350-26000 (Pedaqogika fakültəsi), 27000-29000 (Mühəndislik, hesablama və riyaziyyat fakültəsi), 24500-27000 (Hüquq fakültəsi), 26000-28500 (Həyat və fiziki elmlər fakültəsi), 27500-46000 (Tibb, stomatologiya və səhiyyə fakültəsi), 26400-28500 Avstraliya dolları (Təbiət və kənd təsərrüfatı elmləri fakültəsi), magistratura və doktorantura səviyyələri üzrə 11500-46000 Avstraliya dolları arasında dəyişir.\nQərbi Avstraliya Universitetində oxuyan tələbənin illik xərcləri onun qənaətcil olub-olmamasından asılıdır, lakin istənilən həyat tərzinə üstünlük verən tələbəyə ildə orta hesabla 19200-24000 Avstraliya dolları kifayət edir. Bu məbləğə təhsil haqqı, tibbi sığorta, dərslik və aviabilet xərcləri daxil edilmir. Ailəli tələbələr üçün universitetdə təhsil almaq ildə minimum 34000 Avstraliya dollarına başa gəlir.\nUniversitetdə oxuyan tələbələrə bir sıra təqaüdlər təklif olunur. Tələbələr üçün universitetdə müxtəlif məbləğli AMEC Minproc Mühəndislik (ildə 3000 Avstraliya dolları), Acergy Avstraliya Mühəndislik (ildə 10000 Avstraliya dolları), Aqed Kare Tibb bacısı (1 semestr ərzində 5000 Avstraliya dolları), Apaçi Enerji Geoelmlər (ildə 5000 Avstraliya dolları), Alkoa Avstraliya Mükafatı (1000 Avstraliya dolları), Olbani Ticarət-Sənaye Palatası (1000 Avstraliya dolları) və s. 203 təqaüd mövcuddur. Eyni zamanda universitetdə maddi durumu çətin olan, əlil, aborigen, region və kəndlərdən olan tələbələrə xüsusi təqaüdlər verilir.\nMüxtəlif transmilli proqramların həyata keçirilməsi Qərbi Avstraliya Universitetinin, həqiqətən, beynəlxalq nüfuza malik elmi-tədqiqat müəssisəsi olduğunu sübut edir.\nQərbi Avstraliya Universiteti şəxsiyyətə yönəldilmiş yüksək səviyyəli universitet təhsili və məhsuldar tədqiqatları ilə beynəlxalq aləmin diqqətini özünə cəlb edə bilən ali təhsil ocağıdır. Universitetin idarəetmə keyfiyyəti və planlı təhsili dünya tərəfindən müsbət dəyərləndirilib. Qərbi Avstraliya Universitetinin beynəlxalq reytinqlərdə yüksək yerləri tutması, mükafat və qrantlara layiq görülməsi bütün bu sadalananların sübutudur. Ali məktəbin verdiyi tədris və təhsil Avstraliya Universitetləri Keyfiyyət Agentliyi tərəfindən yüksək qiymətləndirilib.\n152-200 153-201 153-202 102-150 102-150 101-151 101-151 101-150 102-150 96 91 88 87\nQərbi Avstraliya Universiteti dünyaya yüzlərlə alim, iş adamı, Rods və bir neçə Nobel mükafatı laureatı bəxş edib. Buranın məzunu olan məşhurlardan misal olaraq aşağıdakıların adlarını çəkmək olar:\nStiven Smit – Avstraliyanın müdafiə naziri;\nKim Bizli – Avstraliyanın ABŞ-dakı səfiri, Avstraliyanın baş nazirinin sabiq müavini;\nKolin Barnett – Qərbi Avstraliya ştatının baş naziri;\nBob Houk – Avstraliyanın sabiq baş naziri;\nAlan Karpenter – Qərbi Avstraliya ştatının sabiq baş naziri;\nRiçard Kort – Qərbi Avstraliya ştatının sabiq baş naziri;\nCeff Qallop – Qərbi Avstraliya ştatının sabiq baş naziri;\nPeter Durek – Avstraliyanın sabiq general-qubernatoru;\nYeo Çeo Tonq – Sinqapurun sabiq nəqliyyat naziri;\nƏmir Əli – Avstraliya İslam Şuraları Federasiyasının sabiq rəhbəri;\nBarri Marşall – tibb və fiziologiya üzrə Nobel mükafatı laureatı;\nRobin Uorren – tibb və fiziologiya üzrə Nobel mükafatı laureatı;\nUqo Ritveld – Avstraliyalı fizik, Ritveld metodunun yaradıcısı.\nLamiyə Əliyeva, Dünya universitetləri: Qərbi Avstraliya Universiteti Arxivləşdirilib 2014-09-09 at the Wayback Machine, "Azərbaycan müəllimi" qəzeti, 01.07.2011, № 25. (azərb.)\n↑ Our Members. matarikinetwork.org (ing.)\n↑ "ARWU - The University of Western Australia". Shanghai Ranking Consultancy. 2015. İstifadə tarixi: 17 sentyabr 2015.\nQərbi Avstraliya Universitetinin rəsmi saytı\nMənbə — "https://az.wikipedia.org/w/index.php?title=Qərbi_Avstraliya_Universiteti&oldid=5740482"\nLast edited on 22 yanvar 2021, at 00:46\nBu səhifə sonuncu dəfə 22 yanvar 2021 00:46 tarixində redaktə edilib.


Deputat: “Rusiya çox təhlükəli oyunun içərisindədir” – AVP.AZ\n‘’Ermənilərin hələ də minalanmış ərazilərin xəritəsini verməməsi çox ciddi beynəlxalq cinayətdir”. Bu sözləri Editor.az-a açıqlamasında Milli Məclisin deputatı Fəzail Ağamalı deyib.\nMillət vəkili bildirib ki, dövlətlərarası münasibətlərin gələcəyi nəzərə alınaraq bu məsələ ilə bağlı konkret addımlar atılmalıdır: Nəzərə alsaq ki, imzalanmış sənədlərdə Cənubi Qafqazda sülhün və təhlükəsizliyin təminatı əsas prinsip olaraq nəzərdə tutulur. Ali Baş Komandanın rəhbərliyi altında Azərbaycan Ordusu öz tarixi torpaqlarını işğaldan azad edib. Bunun məntiqi davamı olaraq, Azərbaycan işğaldan azad etdiyi torpaqlarda quruculuq və bərpa işləri aparmalıdır. Köçkün vəziyyətinə düşən insanlar öz doğma ata-baba yurdlarına qayıtmalıdır. Bunun arxasında həm humanist dəyərlər, həm də beynəlxalq hüququn norma və prinsiplərinə söykənən mövqe dayanır”.\nDeputat bildirib ki, təəssüf ki bu mövqeyi nə Rusiya nə Ermənistan sərgiləmir: “Ermənistan bunu etmir, çünki işğalçı dövlətdir. Ermənilər Azərbaycan ordusu tərəfindən əzilməkləri ilə barışa bilmirlər. Onlar bu gün Azərbaycan dövlətinin siyasi və diplomatik müstəvidə aparmış olduğu son dərəcə yüksək səviyyəli mübarizəsindən doğan acizliyinin içərisində çox böyük sıxıntı keçirməkdədir’’.\nMillət vəkilinin sözlərinə görə, Rusiya daxil olmaqla, beynəlxalq təşkilatlar yaranmış bu ədalətsiz vəziyyətə susurlar: “Rusiya niyə bu məsələyə göz yumur? Rusiya nəyə görə bu yaxınlarda MDB ölkələrinin Moskva şəhərində keçirilən xarici işlər nazirləri Şurasında bu məsələni qaldırmadı? Niyə Ermənistanı xüsusi bəyanat və yanaşma ilə buna məcbur etmirlər? Bunlar hamısı cavab axtaran ciddi suallardır. Reallıq isə ondan ibarətdir ki, Rusiya ilə bərabər beynəlxalq təşkilatlar da buna susurlar. Beynəlxalq təşkilatların ağız dolusu danışıqları beynəlxalq hüquq normaları, ədalət prinsipləri hazırda işləmir.\nBütün bunlara baxmayaraq, Azərbaycanın apardığı uğurlu diplomatik fəaliyyət nəticəsində Azərbaycanın üzv olduğu Qoşulmama hərəkatı , İslam Konfransı Təşkilatı və digər beynəlxalq qurumlar Azərbaycanın ədalətli mövqeyini müdafiə edirlər. Ancaq bu bəyanatların Ermənistana kifayət qədər təsir gücü yoxdur. Çünki Ermənistan bunların heç birinə üzv deyil. Ermənistana təsir edə biləcək və onun da üzv olduğu təşkilatlar susur. Müharibə zamanı “İsgəndər -M’’ raketini Ermənistana verən Rusiya susur. Nədir Rusiyanın niyyəti? Niyyəti odur ki, Azərbaycan ancaq əziyyət çəksin, daha çox insan itkisinə məruz qalsın və bundan istifadə edərək öz mövqelərini Azərbaycanda möhkəmləndirsin’’.\nFəzail Ağamalı qeyd edib ki, Rusiya son vaxtlar çox təhlükəli bir oyunun içərisindədir. O, imzalanmış olduğu bəyanatlara hörmət etmir: “Bu Rusiyanın həm beynəlxalq, həm də Azərbaycandakı imicinə zərər vurmaqdadır”.


AZƏRBAYCANIN XAKERLƏRİ 26.02.2012 - ci il TARİXİNDƏ 1749 ERMƏNİ\nEK İŞ EK GELİR ARAYANLAR. internette geçirdiğiniz zamanı paraya\nBLOGCU.COM LUTFEN BANA KOMEK EDIN. BEN SIKILDIM, BEN BIKDIM. SIZ\nAzərbaycan Respublikasının Milli Qəhrəmanı Allahverdi Bağırov\n“Daily Times” “31 Mart -Azərbaycanlıların soyqırımı günü” adlı m\nPakistanın ingilis dilli qəzeti həmin günü azərbaycanlıların soyqırımı kimi qeyd edib Pakistanın ən nüfuzlu ingilis dilli qəzetlərindən sayılan “Daily Times”-ın bu günkü buraxılışında “31 Mart -Azərbaycanlıların soyqırımı günü” adlı məqaləsi dərc edilib. Azərbaycanın Pakistandakı səfirliyindən ANS PRESS-ə verilən məlumata görə, məqalədə, Azərbaycan xalqının hər ilin 31 mart tarixində 20-ci əsrdə baş vermiş faciəli hadisələrini yad etdiyini və həmin günün azərbaycanlıların soyqırımı kimi qeyd olunduğu vurğulanıb. Qeyd olunub ki,əsrlər boyu böyük Ermənistan xülyası ilə yaşayan erməni şovinistləri öz məkrli niyyətlərinə çatmaq üçün hər vasitələrə əl atıb, dinc əhaliyə qarşı misli görünməmiş cinayətlər ediblər. Yazıda, Azərbaycan tarixinə ekskursiya edilərək, Gülüstan və Türkmənçay müqavilələrindən dərhal sonra Rus İmperatorunun fərmanına əsasən İravandan və Türkiyədən Azərbaycanın tarixi torpaqlarına on minlərlə ermənilərin köçürüldüyü bildirilib. Daha sonra, 1918-ci ildən başlayaraq təpədən dırnağa qədər silahlanmış erməni millətçilərinin rus bolşevikləri ilə birgə Azərbaycanın Bakı, Şamaxı, Quba, Naxçıvan, Lənkəran və digər şəhərlərində 50 mindən çox günahsız insanı qəddarcasına öldürdükləri, həmin ərazilərdə yüzlərlə kəndləri yer üzündən sildikləri vurğulanıb. Oxucuların nəzərinə çatdırılıb ki, 1918-ci ildə Azərbaycanın tarixi torpaqlarında Ermənistan Respublikasının yaradılmasına baxmayaraq, erməni millətçiləri qonşu Azərbaycan və Gürcüstana torpaq iddialarından əl çəkməyiblər. “Daily Times”-ın məqaləsində, ikinci dünya müharibəsindən sonra Yaxın Şərq və bəzi Avropa ölkələrindən Ermənistana 509 min ermənilərin köçürüld... Devamı\nTÜRK DÜNYASININ FİKİR HOCASI İLƏ TÜRKLÜK SÖHBƏTİ\n"Türk millətçiliyi Avropanın faşizm irqçiliyilə eyniləşdirilə bilməz" Ankaraya Xocalı soyqırımın 20-ci ildönümü ilə əlaqədar Türk Ocaqlarının dəvəti ilə getmişdim. Türk Ocaqları Genel başqanı Nuri bəylə tanışlığımız da elə bu səfər çərçivəsində baş tutdu. Yazılarını oxumuşudum deyə onun haqqında təsəvvürüm vardı. Mənim üçün Nuri bəy Alparslan Türkeşin davamçısı, varisi idi. Söhbətimiz zamanı fikirlərimdə yanılmadığımı gördüm. Bitməz-tükənməz millət sevgisi ilə qonağına göstərdiyi diqqəti, ilgisi, mehribançılığı ilə əsl Anadolu insanı idi ev sahibi. Mən Türk dünyasının övliyasıyla qarşı-qarşıya oturmuşdum. Hocamın söhbətlərindən doymaq olmurdu... Bu il Türk Ocaqlarının 100 yaşını qeyd etməsini nəzərə alıb Nuri hocamla söhbətimizin xülasəsini sizlərə yetirməyə qərar verdim. Beləliklə... Nuri Gürgür 1940-cı ildə Kemaliyedə anadan olub. 1963-cü ildə Ankara hüquq fakültəsini bitirib. Tələbəlik illərində 1958-1961-ci illər arasında Türk Ocağı Genclik Qolunun qurucularından biri kimi qurumun idarəetməsində çalışıb. Bir müddət jurnalist kimi də fəaliyyət göstərib: Son Havadis Gazetesi, Düşünən Adam dergisi, Ankara Ticarət Postası, Dövlət Dərgisi və s. Türk Ocağı Ankara şöbəsinə başkan seçilib (1993-ci ildən 1994-cü ilə kimi). 1996-cı ildə keçirilən Qurultayda isə Türk Ocaqlarının Genel Başkanı seçilib. Hal-hazırda bu vəzifəni icra edir və “Türk Yurdu” dərgisinin başyazarıdır. - Hocam, bildiyimiz kimi 2012-ci il Türk Ocaqları üçün çox əlamətdar bir ildir. Beləki qurumun 100 yaşı tamam olur. İlk öncə Sizi bu münasibətlə təbrik edirəm. Bir əsr bundan qabaq Türk Ocaqları hansı zərurətdən yarandı?... - 12 mart 1912... Devamı\nİSRAİLDƏN ALINAN SİLAH SİSTEMLƏRİNİN TƏYİNATI MƏLUM OLDU\nAzərbaycana satılan “Arrow” dünyada yeganədir və “Yer-Yer” tipli istənilən raketi zərərsizləşdirir Azərbaycanın İsraildən aldığı 1.6 milyard dollarlıq silah sistemlərinin təyinatı üzə çıxıb. Hərbi qaynaqlardan məlum olub ki, bu silahlar iki il davam edən gərgin danışıqlardan sonra alınıb və Azərbaycan ərazisini "Yer-Yer" tipli istənilən raketlərin hücumlarından qoruya biləcək. Xəbər verildiyi kimi, İsrailin Azərbaycana satdığı silah sistemlərinə raketdən müdafiə sistemləri və uzaq məsafəyə uça bilən pilotsuz kəşfiyyat təyyarələri daxildir. Bu silah sövdələşməsi regionda narahatlıq yaradıb və İranın Bakıya nota verməsinə səbəb olub. Azərbaycan müdafiə naziri İrana səfər edərək Tehranı inandırmağa çalışıb ki, həmin silahlar bu ölkəyə qarşı istifadə edilməyəcək. Bununla belə, silah sistemlərinin strateji təyinatı bir sıra ekspertlərdə onların həm də İranın mümkün hücumlarına qarşı yönələcəyinə dair fikirlərə səbəb olub. İsraildən göndərilmiş hərbi mütəxəssislərin böyük qrupu hazırda azərbaycanlı həmkarlarına həmin silahlarla işləmək üçün təcrübə keçir. Hərbi qaynaqlardan məlum olub ki, İsrailin Azərbaycana satdığı silahların arasında "ARROW" raketdən müdafiə sistemi və bu sistemin tərkib hissəsi olan “Green Pine” (“Qartal şüası”) erkən xəbərdarlıq radar kompleksi xüsusi çəkiyə malikdir. "ARROW" raketdən müdafiə sistemi dünyada yer-yer tipli istənilən raketləri zərərsizləşdirə bilən yeganə sistemdir. Sistemin tərkibinə daxil olan radar kompleksi “Yer-Yer” tipli raketləri hələ çox uzaqda ikən, onların start nöqtəsindən qeydə alır və eyni vaxtda izləməklə yanaşı "ARROW" raketlərini hədəfə buraxır. Raketlər hədəfi ən yüksək məsafədə yüz faiz dəqiqliklə zərərsizləşdirir. “Gree... Devamı\nƏRDOĞAN OBAMA İLƏ QARABAĞI MÜZAKİRƏ EDİB\n“Mən ABŞ prezidentinə «biz artıq bezdik» dedim” Cənubi Koreyanın paytaxtı Seul şəhərində Nüvə Təhlükəsizliyi Sammiti öncəsi Türkiyənin baş naziri Rəcəb Tayyib Ərdoğanın ABŞ prezidenti Barak Obama ilə görüşündə Dağlıq Qarabağ münaqişəsinin həlli məsələsi də müzakirə olunub. APA-nın Türkiyə KİV-inə istinadən verdiyi məlumata görə, bu barədə jurnalistlərə açıqlamasında baş nazir Ərdoğan bildirib. Ərdoğan görüşdə Ermənistan və Azərbaycan arasında Qarabağ münaqişəsinin həlli ilə bağlı fikirlərini B.Obamaya çatdırdığını söyləyib: "ATƏT-in Minsk Qrupu üçlüyünün Ermənistan və Azərbaycan arasındakı münaqişəni 20 ildir həll edə bilmədiyini xatırlatdım. Bir təklif verdim: “Madam bu məsələ dalana dirənib, lazım olsa, biz Azərbaycanla danışaq, Fransa, Rusiya və siz də ermənilərlə danışın, razı salın, bu problemi həll edək” dedim. Uydurma “erməni soyqırımı” məsələsini də danışdıq. Əslində o da narahatdır. Bu məsələ onun da qarşısında dayanır. Amma çox təəssüf ki, "siyasətçiyik, yox saymırıq" deyən kimi idi. Mən ona "Biz artıq bezdik" dedim. Hər il aprel ayında eyni məsələ. Respublikaçılar gəlir - eyni məsələ, demokratlar gəlir - eyni məsələ. Bizim atdığımız addımları qeyd etdim. Akdamar adasını nümunə göstərdim». Ərdoğan onu da əlavə edib ki, görüşdə B.Obama Vicdan Azadlığı Hesabatında Türkiyənin əldə etdiyi nailiyyətlər üçün ona təşəkkür edib. Xəbər xidməti Devamı\nPKK İLƏ QANLI DÖYÜŞ\n5 polis şəhid olub, 7 terrorçu öldürülüb Türkiyədə PKK terror təşkilatına qarşı keçirilən əməliyyatlar davam edir. APA-nın Türkiyə mətbuatına istinadən verdiyi məlumata görə, Şırnak vilayətindəki Çudi dağında son günlər həyata keçirilən əməliyyatlarda şəhid olan polislərin sayı 6-ya çatıb, 7 terrorçu öldürülüb. İkisi əsgər olmaqla təhlükəsizlik qüvvələrinin 10 əməkdaşı yaralanıb. Məlumata görə, təhlükəsizlik qüvvələrinə məxsus helikopterlər Çudi dağında terrorçuların məskunlaşdığı sahələri atəş altında saxlayır, ərazilər bombalanır. Türkiyənin daxili işlər naziri İdris Naim Şahin və digər yüksək rütbəli şəxslər bu gün təyyarə ilə Diyarbəkirə gediblər. Onlar buradan şəhid olan polislərin dəfn mərasimində iştirak etmək üçün Şırnaka yola düşüblər. Devamı\nERMƏNİLƏRİ VƏ SARKOZİNİ ŞOKA SALACAQ XƏBƏR\nAvropa Parlamenti ATƏT-in Minsk Qrupunun həmsədrliyində Fransanın əvəzlənməsini istəyir Martın 22-də Avropa Parlamentinin Xarici əlaqələr komissiyası Ermənistanla bağlı sənəd qəbul edib. Lent.az-ın “Reuters” agentliyinə istinadən verdiyi məlumata görə, sənəddə bir sıra təkliflər yer alıb. Bu təkliflərdən biri Dağlıq Qarabağ münaqişəsinin tənzimlənməsi ilə məşğul olan ATƏT-in Minsk Qrupunun həmsədrlərindən biri olan Fransanın mandatının əvəzlənməsi ilə əlaqədardır. Qeyd edək ki, Xarici əlaqələr komissiyasında qəbul edilən sənəd Avropa Parlamentinin plenar iclasında səsverməyə çıxarılmalıdır. Sənədin bir ay sonra Avropa Parlamentində səsverməyə çıxarılması gözlənilir. lent.az Devamı\nCavadov Rövşən Bəxtiyar oğlu\nDoğum tarixi: 19 oktyabr 1951-ci il Doğum yeri: Azərbaycan SSR, Laçın Vəfatı: 17 mart 1995-ci il (43 yaşında) Vəfat yeri: Azərbaycan, Bakı Vəfat səbəbi: qətlə yetirilib Atası: Bəxtiyar Cavadov Anası: Tamara Cavadova Uşağı: Laçın Cavadov Milliyyəti: azərbaycanlı -------------------------------------------------------------- Həyatı Rövşən Cavadov 19 oktyabr 1951-ci ildə Laçın rayonunda dünyaya gəlib. 1973-cü ildə Azərbaycan Dövlət Tibb Universitetindən məzun olub. 1973-1976-cı illər arasında DİN Xəstəxanasında cərrah işləyib. 1976-cı ildə Rostov şəhərindəki SSRİ DİN Akademiyasına daxil olub və 1980-ci ildə oranı bitirib. 1980-ci ildə Əfqanıstanda hərbi xidmət üçün müraciət etsə də bu müraciəti anti-kommunist fikirlərinə görə Moskva tərəfindən qəbul edilməyib. 1981-ci ildə Azərbaycanda ilk gizli karate klublarını açmışdır. 1982-ci ildə Gəncə şəhərinə sahə müvəkkili təyin olunub. 1987-ci ildə qardaşı Mahir Cavadovla bərabər Təkamül Partiyasını yaradıb. Qanlı yanvar hadisələri zamanı tərəfdaşları və tələbələri ilə birgə imkanları daxilində SSRİ qoşunlarına qarşı çıxıb və Gəncə şəhərinə gedərək iri miqyaslı üsyan hərəkatı planlaşdırıb. Qarabağda baş verən hadisələr zamanı Təkamül Partiyası Rövşən Cavadovun təlimatı ilə hərbi birləşməyə çevrilib. Üzvlərin yerləşdikləri batalyon "OMON" adlandırılıb. İlk dəfə cəmi 60 nəfərdən ibarət batalyonda sonralar 3000 nəfər olub. Bundan sonra Rövşən Cavadov polkovnik hərbi rütbəsi alıb və onun rəhbərlik etdiyi hərbi birləşmə XTPD (xüsusi təyinatlı polis dəstəsi) adlandırılıb. Horadizin erməni işğalından azad edilməsi, Ağdam yaxınlığında 150 nəfərə qədər erməninin əsir götürülməsi, Ağdərənin Heyvalı kəndində erməni düşərgəsinin məhv edilməsində XTPD-nin böyük rolu olub. 1991-ci ildə döyüş meydanınd... Devamı\nTürklüyün böyük İstanbul və Bakı dalğası ermənini vurdu Prezident İlham Əliyev xalqla birgə yürüşə qatıldı, İctimai Palata yüksək səviyyəli aksiya keçirdi; İstanbulun Taksim meydanında isə Azərbaycana dəstək məqsədilə son illərin ən izdihamlı mitinqi reallaşdırıldı Xocalıda körpələri süngüyə keçirən, ahılları işgəncə ilə öldürən, qadınlara təcavüz edən, kişiləri kəsib-doğrayan erməni vəhşiliyinin 20 ili tamam oldu. Bu faciənin ildönümü münasibətilə təkcə Azərbaycanda yox, qardaş Türkiyədə və Şimali Kipr Türk Cümhuriyyətində də izdihamlı etiraz mitinqləri keçirildi. Azərbaycan və Türkiyədə yüz minlərlə insanın qatıldığı yürüş-mitinqlər bütün dünyaya səs saldı. Bundan əlavə, ayrı-ayrı ölkələrdə yaşayan türk topluluqları da Xocalıda dinc insanlara qarşı bu bəşəri cinayəti törətmiş erməni cinayətkarlarını lənətlədilər. Belə aksiyalar dünyanın 40 şəhərində keçirilib. Həm Türkiyədə, həm də Azərbaycanda iqtidarla müxalifət birləşərək erməni faşizminə etirazını bəyan etdilər. Fevralın 26-da Bakı və İstanbul meydanlarını “Xocalıya ədalət”, “Hamımız Xocalıdanıq” şüarları bürüdü. Bakının Azadlıq meydanından Xocalı qurbanlarının xatirəsinə ucaldılmış “Ana harayı” abidəsinə doğru səhər saatlarından izdihamlı yürüş başlandı. Eyni zamanda Türkiyənin İstanbul şəhərindəki mərkəzi Taksim meydanında izdiham yaşandı. İstanbuldakı aksiyada yüz minlərlə adam iştirak edib. Yerli müşahidəçilərin və ekspertlərin rəyinə görə, bu, son illərin ən böyük aksiyası idi. Taksim aksiyası hətta Türkiyə gündəmini, Türkiyənin Azərbaycan məsələlərinə münasibətini dəyişə biləcək böyük bir hadisə kimi qiymətləndirilir. Azadlıq meydanında 100 minlik etiraz mitin... Devamı\nAZƏRBAYCANIN XAKERLƏRİ 26.02.2012 - ci il TARİXİNDƏ 1749 ERMƏNİ SAYTINI DARMADAĞIN ETDİLER VE ONLARIN ƏKS TƏBLİQATINA İMKAN VERMƏDİLƏR. http://zone-h.org/archive/filter=1/published=0/notifier=CwGhost/page=1 http://www.cintres-deluxe.fr http://www.services-vaucluse.fr http://www.domaine-reverchon-poligny.com http://www.ecosystem-consulting.com http://www.emmanuelleraj-esthetiquedomicile.com http://www.odetti-batiment.fr http://www.c-coiffee.com http://www.pactoleproductions.fr http://www.garage-providentiel.com http://www.lemantp.fr http://www.aucoindulivre-83.com http://www.selva-bienetre.com http://www.leboisfute.be http://www.ad-depannage.com http://www.instant-privilege.com VƏ SAİR... Devamı\nXocalı ayı çərçivəsində Luqansk şəhərində anım mərasimi keçirili\nUkrayna Azərbaycanlı Gənclər Birliyi və İslam Konfransı Gənclər Forumu Xocalı ayı çərçivəsində Luqansk şəhərində anım mərasimi keçirib. Trend-in məlumatına görə, bu barədə bazar ertəsi Ukrayna Azərbaycanlı Gənclər Birliyindən bildirilib. Anım mərasimində Ukrayna Azərbaycanlıları Konqresinin Luqansk vilayət təşkilatının sədr müavinləri Telman Cəfərov, Akif Hümbətov və digər diaspor fəalları çıxış edərək 20 il bundan əvvəl erməni daşnaklarının Xocalı şəhərində azərbaycanlılara qarşı törətdikləri vəhşilikləri son iki əsrdə xalqımıza qarşı həyata keçirilmiş mərhələli soyqrım siyasətinin tərkib hissəsi kimi səciyyələndiriblər. Sonra tədbirdə Azərbaycan və Ukrayna televiziyalarının birgə istehsalı olan "Qarabağ tarixin burulğanında" sənədli filmi nümayiş olunub. Tədbirdə çıxış edən Hindistan Cəmiyyətinin gənclər təşkilatının sədri Mayna Jabasta Ukrayna Azərbaycanlı Gənclər Birliyinin baş katibi Ayaz Salmanov, birliyin Luqansk vilayət təşkilatının sədri Nahid Uğurluyev, gənc fəallardan Kərim Kərimzadə, Elçin Mehdiyev, Anna Semikos, İrina Xorşkovskoqo ermənilərin Xocalı şəhərində törətdiyi qəddarlıq aktının Azərbaycan xalqına qarşı əsl soyqırım siyasəti olduğunu vurğulayıblar. Çıxış edənlər beynəlxalq təşkilatların insanlığa yönəlmiş belə bir bəşəri cinayətə indiyədək hüquqi siyasi qiymət verməməsini tarixi ədalətsizlik kimi dəyərləndiriblər. M. Əliyev Devamı\nSloveniyada Xocalı şəhidlərinin xatirəsi anılıb\nSloveniyanın Nova Qoritsa şəhərində Xocalı soyqırımının 20-ci ildönümü münasibətilə anım tədbiri keçirilib. Azərbaycanın Sloveniyadakı səfirliyindən bazar ertəsi Trend-ə verilən məlumata görə, tədbirdə Xocalı qurbanlarının xatirəsi bir dəqiqəlik sükutla yad edilib. Sonra Sloveniyadakə müvəqqəti işlər vəkili Emil Həsənov çıxış edib, tədbir iştirakçılarına Xocalıda baş vermiş faciəli hadisələr haqqında geniş məlumat verib. Gələcəkdə oxşar cinayətlərin təkrar olunmasının qarşısının alınması məqsədilə bu soyqırımın ədalətli hüquqi qiymətləndirilməsinin vacibliyi qeyd edilib. Bu faciə barədə beynəlxalq ictimaiyyətin məlumatlandırılması məqsədilə Heydər Əliyev Fondunun vitse-prezidenti, İƏT Gənclər Forumunun mədəniyyətlərarası dialoq üzrə baş koordinatoru Leyla Əliyevanın təşəbbüsü ilə həyata keçirilən "Xocalıya ədalət" kampaniyası haqqında tədbir iştirakçılarına məlumat verilib. Çıxışdan sonra "Azərbaycan" cəmiyyəti tərəfindən çəkilmiş Xocalı soyqırımı haqqında sənədli filmin nümayişi olub. Bundan əlavə, tədbirin keçirildiyi Kromberk muzeyində Ermənistanın Azərbaycan qarşı təcavüzü, Dağlıq Qarabağ münaqişəsi və onun ağır nəticələri haqqında materiallar yayılıb. Devamı\nXocalı soyqırımı haqqında qətnamə Pakistan Senatının ən yüksək s\nPakistan Azərbaycan ərazilərinin işğalını, habelə erməni hərbi qüvvələrinin Xocalı şəhərinin dinc sakinlərinə qarşı törətdiyi soyqrımı qəti şəkildə pisləyən qətnaməni qəbul etməklə beynəlxalq ictimaiyyəti Ermənistanı BMT-nin Təhlükəsizlik Şurasının (TŞ) qətnamələrini yerinə yetirməyə vadar etməyə çağırıb. Bu barədə bazar ertəsi Trend-ə Azərbaycanın Pakistandakı səfiri Daşqın Şikarov bildirib. "Qətnamə dünya ictimaiyyətinə Ermənistan tərəfini bütün işğal edilmiş ərazilərin dərhal azad edilməsi haqqında BMT TŞ-nin qətnamələrinin yerinə yetirilməsinə məcbur etmək çağırışından ibarətdir. Qətnamənin Xocalı soyqırımında bütün təqsirkarların məsuliyyətə cəlb edilməsinə çağırması da az əhəmiyyətli deyil", - səfir Trend-ə müsahibəsində deyib. Qeyd edək ki, Pakistan Senatı fevralın 1-də Azərbaycanın Xocalı şəhərindəki hadisələri soyqırım kimi tanıyıb. Sənəddə qeyd edilir ki, Senat ermənilərin Azərbaycan ərazilərini işğal etməsini və Ermənistan Silahlı Qüvvələrinin 1992-ci ilin fevralında Xocalıda törətdiyi soyqırımı pisləyir. Senat bir daha Azərbaycanın ərazi bütövlüyünü təsdiqləyir və onu beynəlxalq səviyyədə tanınan sərhədləri çərçivəsində tanıyır. Səfirin sözlərinə görə, Senatın sədr müavininin (Pakistan Senatının yalnız bir müavini var) rəhbərliyi altında keçirilən iclasda həm iqtidaryönlü, həm də müxalifət partiyaları, habelə Senatın komitə sədrləri fəal iştirak ediblər. Mövcud sənəd sessiyanın bütün iştirakçılarının yekdil səsi ilə qəbul edilib. Diplomatın sözlərinə görə, Pakistanın parlament ənənələri digər ölkələrlə bağlı məsələlərin nəzərdən keçirilməsini təşviq etmir, lakin əgər bu baş verirsə, qanunvericilər bəyanatla kifayətlənir. "Bizim məsələdə isə qətnamə qəbul edilib ki, bu da Senat tər... Devamı\nAlmaniya Bundestaqının İşçi Qrupu Qarabağ münaqişəsi ilə bağlı s\nSənəddə Xarici Siyasət üzrə İşçi Qrup Almaniya Federal Hökumətini bir sıra məqamlara diqqət yetirməyə səsləyir Sənəddə Ermənistan – Azərbaycan Dağlıq Qarabağ münaqişəsinin tarixinə nəzər salınaraq, Azərbaycan torpaqlarının hələ də erməni silahlı qüvvələrinin işğalı altında olması, BMT TŞ-nın münaqişə ilə bağlı 4 qətnaməsinin qəbul edilməsi, 1994-cü ildən bəri tərəflər arasında atəşkəs əldə olunsa da təmas xəttində mütəmadi şəkildə insidentlərin baş verməsi, Almaniyanın bu münaqişənin həllində öz mövqeyini dəyişməməsi və Azərbaycanın Avropanın enerji təhlükəsizliyin təmin olunmasında oynadığı rol öz əksini tapıb. Sənəddə Xarici Siyasət üzrə İşçi Qrup Almaniya Federal Hökumətini aşağıdakı məqamlara diqqət yetirməyə səsləyir: 1. ATƏT, NATO və BMT-dəki tərəfdaşlarımızla birgə Dağlıq Qarabağ münaqişəsinə daha çox diqqət ayrılması, münaqişənin sülh yolu ilə həlli üçün bütün tərəflərin siyasi kompromislərə hazır olması, təmas xəttində yaşayan insanların həyatlarının təhlükəsizliyinə təminat verilməsi və qarşılıqlı etimad yaratma tədbirləri həyata keçirilməsi; 2. Münaqişənin həllində Avropa İttifaqının (Aİ) rolunun artması, Minsk qrupunda Fransanın tutduğu yerə Aİ-nin gətirilərək, münaqişə tərəfləri arasında vasitəçilik edə biləcək və Aİ-nin konkret mandatına malik olan Cənubi Qafqaz üzrə Xüsusi Nümayəndəsi müəyyənləşdirilməsi; 3. Şərq Tərəfdaşlığı çərçivəsində Ermənistan və Azərbaycanın siyasi və iqtisadi cəhətdən bir-birinə yaxınlaşdırılması üçün bütün mümkün vasitələrdən istifadə olunması və bu çərçivədə regional münaqişənin həlli mexanizminin işlənib hazırlanması; 4. Dağlıq Qarabağ münaqişəsinin həllində əsas ölkə olan tərəfdaşımız Rusiyanın status-kvonun saxlanması &uum... Devamı\nMeksikanın “The News” qəzetində Xocalı soyqırımı ilə bağlı məqal\nİngilis dilində dərc olunan nəşrdə Meksika ilə Azərbaycan arasında ikitərəfli münasibətlərin inkişafı da yer alıb. Meksikanın ingilis dilində dərc olunan “The News” qəzetində Meksika ilə Azərbaycan arasında ikitərəfli münasibətlərin inkişafı, habelə bu yaxınlarda Meksika Konqresində Ermənistanın Azərbaycana qarşı təcavüzü və Xocalı soyqırımına dair qəbul edilmiş qətnamələrdən bəhs edən geniş məqalə dərc edilib. Azərbaycanın Meksika Səfirliyinin mətbuat xidmətindən ANS PRESS-ə verilən məlumata görə, “Latın Amerikasında Azərbaycanın Meksikada açılmış ilk səfirliyi Meksika ilə ikitərəfli münasibətlərə xüsusi önəm verir” və bu əlaqələrin inkişaf etdirilməsinin göstəricisi kimi yüksək səviyyəli qarşılıqlı səfərlər, xüsusən də Nazir E.Məmmədyarovun 2011-ci ildə Meksikaya həyata keçirilmiş səfəri, mədəniyyət sahəsində müxtəlif tədbirlər, iki ölkə arasında imzalanmış bir sıra sazişlər misal göstərilib. Daha sonra məqalədə, 2011-ci ilin noyabr və dekabr tarixlərində Meksika Senatı və Deputatlar Palatası tərəfindən Ermənistanın Azərbaycana təcavüzü və Xocalı soyqırımına dair qəbul edilmiş qətnamələrdən söz açılıb. Bildirilib ki, sözügedən sənədlərə əsasən, “Ermənistanın silahlı qüvvələri tərəfindən Azərbaycan ərazilərinin işğalı pislənilib, BMT TŞ-nın qətnamələrinin Ermənistan hökuməti tərəfindən yerinə yetirilməsi və işğal edilmiş ərazilərin geri qaytarılması tələb edilib, həmçinin təcavüz nəticəsində iyirmi il öncə fevral ayında Xocalı şəhərində 600-dən çox dinc əhalinin etnik təmizləməyə məruz qaldığı və soyqırımın baş verdiyi qəbul edilib”. Aynur Əliyeva ... Devamı\nHOCALI SOYKIRIMI - 20\nXocalıda şəhid olan insanların heç birinin ruhu əbədiyyətə qovuşmayıb. Bu zalım dünyada sürünüb bizdən ədalət gözləyirlər. "Biz Xaçaturla ələ keçirdiyimiz evə girərkən əsgərlərimiz 13 yaşlı bir türk uşağını pəncərəyə mismarlamışdılar. Türk uşağı çox səs-küy salmasın deyə, Xaçatur uşağın anasının kəsilmiş döşünü onun ağzına soxdu. Daha sonra 13 yaşındakı türkün başından, sinəsindən və qarnından dərisini soydum. Saata baxdım, türk uşağı 7 dəqiqə sonra qan itirərək dünyasını dəyişdi. Ruhum sevincdən qürurlandı. Xaçatur daha sonra ölmüş türk uşağının cəsədini hissə-hissə doğradı və bu türklə eyni kökdən olan itlərə atdı. Axşam eyni şeyi daha 3 türk uşağına etdik. Mən bir erməni kimi öz vəzifəmi yerinə yetirdim. Bilirdim ki, hər bir erməni hərəkətlərimizlə fəxr duyacaq". Zori Balayan "Ruhumuzun dirçəlişi" adlı kitabından Dünyada baş verən bütün soyqırımlardan fərqlidir Xocalı.. Uzun illər boyu dünyanın müxtəlif ölkələrində həyata keçirilən, tarixə düşən heç bir soyqırım faktı Xocalıdakı qədər amansız olmamışdı. İndiyə qədər görülməyən vəhşiliklər, insan təsəvvürünə sığa bilməyəcək qədər amansız zülm, dillə deyilə bilməyəcək yanğı yaşandı həmin gün.. Sinizmdən doğan amansızlıq Cənubi Qafqazda növbəti humanitar fəlakəti Azərbaycan tarixinə qanlı hərflərlə yazdı... Düşünəndə ki, orda həlak olan hər kəsin gələcəyi, hər bir körpənin gəncliyi, hər bir gəncin sevgisi, ümidləri, arzuları vardı... Ailələri, valideynləri, övladları, dostları, sevdikləri də həmçinin.. Faciənin dərinliyini şəkillərə baxdıqca daha çox dərk edir insan. O insanlara ki, bütün həyatları zalım bir siyasət, əsassız bir iddia, vəhşi bir qətliam sonucu he&... Devamı\nEK İŞ EK GELİR ARAYANLAR. internette geçirdiğiniz zamanı paraya çevirerek kazanç elde edebilirsiniz. tamamen ücretsiz üyelik ve maximum kazanç.. Dolaştığınız... Atatürkün En Net Ses Kaydı - YouTube Devamı\nAtatürkün yeni videoyazısı tapıldı\nVideçarx ABŞ Milli arxivində aşkarlanıb Türkiyə lideri Atatürkün indiyədək olan ən keyfiyyətli videoyazısı aşkar edilib. ANS PRESS-in Türkiyə mətbuatına istinadən verdiyi məlumata görə, videoyazı ABŞ-in Milli arxivində tapılıb. Video 1950-53-cü illərdə Koreya müharibəsi zamanı lentə alınıb. Videyazıda Atatürk türk millətinin təbiətdən demakratik olduğu məlumatını verib. Qeyd edək ki, indiyədək Atatürkün ən uğurlu videoyazısı 1927-ci ildə lentə alınan videoçarx olduğu hesab edilirdi. Ancaq bu videoyazıda Atatürkün səsi xırıltılı və zəif eşidilir. Devamı\nAVROPA BİRLİYİNİN QARABAĞ SİYASƏTİNİN İFLASA UĞRADIĞI AÇIQLANDI\nBrüsseldə təqdim edilən hesabata görə, Birliyin münaqişənin nizamlanmasına yönələn səyləri “2 Avropa İttifaqının son 10 ildə Qarabağ münaqişəsinin nizamlanmasına yönələn səyləri heç bir nəticə verməyib. Bu barədə Brüsseldə açıqlanmış hesabatda bildirilir. Avropa İttifaqının rəsmi saytına istinadən yayılan xəbərlərə görə, “Avropanın xarici siyasət göstəriciləri-2012" adlı hesabat Avropa Xarici Əlaqələr Şurası tərəfindən hazırlanıb. Hesabatda göstərilir ki, Aİ-nin Qarabağ münaqişəsinə dair səyləri bir neçə istiqamətdən iflasa uğrayıb. “Aİ dondurulmuş münaqişənin nizamlanmasına dair konsensus əldə olunmasını dəstəkləyib, lakin buna nail olmaq üçün çox cüzi addım atıb. Dağlıq Qarabağ, Cənubi Osetiya və Abxaziya münaqişələri Aİ-nin gündəmində yer almayıb”, - deyə hesabatda bildirilir. Hesabatı hazırlayan xarici siyasət üzrə avropalı ekspertlərə görə Brüsselin səylərinin tamamilə, iflasa uğradığı bir vaxtda Azərbaycanla Ermənistan arasında gərginlik artır. Onların arasında qəfil hərbi əməliyyatların başlanması riski qalmaqdadır. Hesabata görə, Dnestryanı, Abxaziya və Cənubi Osetiya münaqişələri ilə müqayisədə Aİ-nin Qarabağ münaqişəsinin nizamlanmasına təsir imkanları məhduddur. İttifaqa üzv olan bütün dövlətlər bu münaqişənin dinc yolla nizamlanmasını dəstəkləyir. Lakin həm üzv ölkələr, hm Aİ-nin institutları digər dondurulmuş münaqişələrə nisbətən Qarabağ münaqişəsinə az diqqət ayırıblar. Həmçinin Aİ birbaşa danışıqlar prosesində iştirak etmir, onu Minsk Qrupunda Fransa təmsil edir. Rusiya və ABŞ-la birlikdə Minsk Qrupuna həmsədrlik edən Fransa Aİ-nin Qarabağ münaqişəsinin nizamlanması prosesindəki təmsilçisi funksiyasından imtina etmək fikrində deyil. “Nəticədə, Aİ-yə üzv olan dövlətlə... Devamı\nBLOGCU.COM LUTFEN BANA KOMEK EDIN. BEN SIKILDIM, BEN BIKDIM. SIZE DEGISMEDE BASARILAR DILIYORUM. www.realistadilaz.blogcu.com Devamı\nEzizim blogcu, benim arsivdeki yazilarim neden acilmiyor?\nEzizim blogcu, benim arsivdeki yazilarim neden acilmiyor? Ne olur, komek edin de. Karsidan XOCALI FACIESI gelir. Bununla bagli yazilarim ve fotograflarim olacaq. Pica ederim komek edin. Devamı\n“ERMƏNİ SOYQIRIMI” LAYİHƏSİNİN MÜƏLLİFİ AŞ PA SƏDRİ OLDU\nDünən Strasburqda keçirilən Avropa Şurası Parlament Assambleyasının qış sessiyasının ilk günündə qurumun yeni sədri seçilib. APA-nın Avropa bürosunun məlumatına görə, bundan sonra quruma Fransanın AŞ PA-dakı nümayəndə heyətinin rəhbəri, Fransa Milli Assambleyasının deputatı Jan-Klod Minyon sədrlik edəcək. Assambleyanın daxili nizamnaməsinə görə, yeni sədr iki il ərzində bu vəzifəni tutacaq. 62 yaşı olan Jan-Klod Minyon 1993-cü ildən etibarən Fransa Milli Assambleyasının AŞ PA-dakı nümayəndə heyətinin üzvüdür, 2002-2003-cü illərdə və 2007-ci ildən bəri nümayəndə heyətinə rəhbərlik edir. Assambleyada Avropa Xalq Partiyasının vitse-prezidentidir. Fransada hakim Xalq Hərəkatı Partiyasının (UMP) üzvü və ölkəsində nüfuzlu siyasi simalarından hesab olunan Jan-Klod Minyon ötən əsrin 70-ci illərindən Fransada fəal siyasətlə məşğul olub və 1988-ci ildən etibarən Fransa Milli Assambleyasının üzvüdür. Parlamentar fəaliyyəti dövründə Milli Assambleyada Avropa və xarici məsələlərlə məşğul olan bir neçə komitənin üzvü olub, 1990-cı illərin əvvəllərində üzv olduğu partiyada Mərkəzi və Şərqi Avropa ölkələrində yeni demokratikləşən ölkələrlə əlaqələr üzrə baş katib vəzifəsində çalışıb. Xatırladaq ki, Jan-Klod Minyon Fransa Milli Assambleyasında Fransa-Azərbaycan parlamentlərarası dostluq qrupunun üzvüdür. Eyni zamanda Milli Assambleya və AŞ PA-dakı fəaliyyəti zamanı uydurma “erməni soyqırımı”nın tanınmasının tərəfdarı olub. 2001-ci ildə Fransa Milli Assambleyasının “erməni soyqırımı”nı tanıması haqda qanun layihəsi təklifini imzalayanlar arasında onun da adı var. Bundan başqa, Jan-Klod Minyon AŞ PA-nın vitse-prezidenti vəzifəsində olduğu zaman bu qurumda da qondarma “erməni soyqırımı”nın tanınması və onun pislənməsi haqda yazılı bəyana... Devamı\nSOÇİ SAMMİTİ BƏYANATLA YEKUNLAŞDI\nPrezidentlərin imzaladığı birgə bəyanata görə, münaqişəni erməni və azərbaycanlı ziyalılar, elm və ictimaiyyət xadimləri “nizamlayacaq” Dünən Soçidə Rusiya prezidenti Dmitri Medvedyevin vasitəçiliyi ilə Dağlıq Qarabağ münaqişəsinin nizamlanması üzrə Ermənistanla Azərbaycan dövlət başçıları arasında keçirilən sayca 10-cu görüş gözlənildiyi kimi, hansısa razılaşmaya gətirib çıxarmayıb. Prezidentlər bu dəfə də ümumi məzmunlu birgə bəyanat imzalayaraq ayrılıblar və belə qərara alınıb ki, danışıqları sürətləndirməklə yanaşı, tərəflər arasında qarşılıqlı etimadı möhkəmləndirməyə xidmət edən humanitar xarakterli təmaslar da çoxalsın. Xəbər verildiyi kimi, Kreml Soçi sammitinə ciddi hazırlıq işləri aparıb. Əvvəlcə xarici işlər naziri Sergey Lavrov Moskvada Azərbaycan və Ermənistan xarici işlər nazirlərini ayrı-ayrılıqda qəbul edərək onunla prezidentlərin görüşünə hazırlıq məsələlərini müzakirə edib. Daha sonra Rusiya xarici işlər nazirinin müavini, XİN-də Qarabağ məsələsini kurasiya edən Qriqori Karasin və nazirin beynəlxalq təhlükəsizlik məsələləri üzrə müavini Sergey Ryabkov Vaşinqtona səfər ediblər. Burada ABŞ dövlət katibinin müavinləri ilə Qarabağa dair müzakirələr olub. Vaşinqtondakı diplomatik qaynaqlardan bildirildiyinə görə, Rusiya diplomatları Soçi sammitində prezidentlər tərəfindən imzalanması nəzərdə tutulan hansısa sənədin mətnini Amerika tərəfi ilə razılaşdırıblar. Nəhayət, yanvarın 21-də axşam Rusiya XİN-də Minsk Qrupu həmsədrləri ilə məsləhətləşmələr olub. Kreml görüşün nə məqsəd güddüyünü əvvəlcədən açıqladı Dünən isə danışıqlar başlamazdan əvvəl Kremlin mətbuat xidməti prezident Medvedyevin 2008-ci ildən başlayan vasitəçilik missiyasının icmalı barədə məlumat yayıb. Bu a&c... Devamı\nAvropa Şurasının baş katibi erməni deputata sərt cavab verdi\nTorbörn Yaqland: “Tarixlə tarixçilər məşğul olmalıdırlar” Avropa Şurası Parlament Assambleyasının (AŞPA) qış sessiyası dünən günün ikinci yarısında öz işini davam etdirib. Sessiyada Avropa Şurasının baş katibi T. Yaqland deputatlar qarşısında çıxış edib. Ənənə üzrə baş katibin çıxışından sonra deputatlar ona sualla müraciət ediblər. Erməni deputat Naira Zöhrabyan qondarma “erməni soyqırımı”nı inkar edənlərin cəzalandırılmasını nəzərdə tutan qanun layihəsi ilə bağlı sual verib. T. Yaqland bu məsələnin Fransanın işi olduğunu bildirmiş və öz ölkəsinin - İsveçin qanun layihəsi ilə bağlı mövqeyini açıqlayıb. Baş katib ölkəsinin belə bir qanunun qəbul edilməsinin qəti əleyhinə olduğunu söyləyib və qeyd edib ki, tarixi hadisələrlə bağlı siyasi qərarlar vermək lazım deyil: “Tarixlə tarixçilər məşğul olmalıdırlar. Türkiyə hökuməti vaxtilə soyqırımı iddialarını araşdırmaq üçün tarixçilərdən ibarət komissiyanın yaradılmasını təklif etmişdi”. O, bu komissiyanın tövsiyələrini tanıyacağını bildirib. Mahir Məmmədli Devamı\nTürkiyənin Fransadakı səfiri bəyanatla çıxış etdi\nTürkiyə Fransa ilə diplomatik münasibətləri müvəqqəti işlər vəkilləri səviyyəsinə endirəcək Türkiyənin Fransadakı səfiri Tahsin Burcuoğlu bu ölkə Senatında qondarma “erməni soyqırımı”nın inkarına görə məsuliyyət nəzərdə tutan qanunun qəbulu ilə bağlı bəyanat verib. ANS PRESS-in Türkiyə KİV-inə istinadən verdiyi məlumata görə, diplomat Fransa Senatının qərarının kökündən yanlış olduğunu və Türkiyənin baş verənlərə görə məsuliyyət daşımadığını bildirib. “Biz mümkün olan hər şeyi etdik. Ümid edirəm ki, Fransanın Konstitusiya Məhkəməsi qanun layihəsini geri qaytaracaq”. Səfir onu da bəyan edib ki, Türkiyə Fransa ilə diplomatik münasibətləri müvəqqəti işlər vəkilləri səviyyəsinə endirəcək. “Çox güman ki mən Türkiyəyə qayıdacağam. Ölkələrimiz arasında münasibətlər səfirliklər yox, müvəqqəti işlər vəkilləri səviyyəsində olacaq”, - Tahsin Burcuoğlu bildirib. Türkiyəli diplomatın sözlərinə görə, ölkəsi Fransa Senatının qəbul etdiyi qanunla heç vaxt barışmayacaq: “Nəticələrə gəldikdə, hər şey mümkündür. Çünki, bu, Türkiyə üçün çox həssas məsələdir. Bunun nəticəsini hamı, o cümlədən, Türkiyə, Fransa və Ermənistan çəkəcək”. Mahir Məmmədli Devamı\nTürkiyə XİN Fransanın “soyqırımı” qərarına etiraz etdi\n“Bu qərara reaksiyamızı bütün platformlarda bildirəcəyimizi elan edirik” Türkiyə Xarici İşlər Nazirliyi Fransa Senatında qəbul edilən, qondarma “erməni soyqırımı"nı inkar edənlərə cəza verilməsini nəzərdə tutan qanun layihəsinə kəskin reaksiya bildirib. Türkiyə mətbuatının yaydığı məlumata görə, nazirlik bütün platformlarda bu qərara etiraz edəcəklərini açıqlayıb. “Hərtərəfli problemli olan və məsuliyyətsizlik nümayiş etdirən bu qərarı kəskin şəkildə pisləyir və bu qərara reaksiyamızı bütün platformlarda bildirəcəyimizi elan edirik. Qanunun qəbul olunması prosesi başa çatdıqdan sonra daha əvvəl nəzərdə tutduğumuz tədbirləri müvafiq şəkildə sürətlə həyata keçirəcəyimizi də xatırlatmaqda fayda görürük”. Şirəli Məmmədov Devamı\nFransa Senatı “erməni soyqırımı” ilə bağlı qanunu qəbul etdi\nQondarma "soyqırımı"nı inkara görə məsuliyyət nəzərdə tutan sənədin lehinə 127, əleyhinə 86 senator səs verib Fransa Senatı qondarma “erməni soyqırımı”nı inkara görə məsuliyyət nəzərdə tutan qanun layihəsini qəbul edib. ANS PRESS-in məlumatına görə, Fransanın Türkiyə ilə münasibətlərinə ciddi zərbə vuracaq qanunun lehinə 127, əleyhinə 86 senator səs verib. Fransa qanunveriiliyinə görə, prezident qəbul edilmiş sənəd hökumətə təqdim olunduqdan sonra 15 gün ərzində onu təsdiqləməlidir. O, müddət bitdiyində parlamentdən qanuna və ya onun ayrı-ayrı maddələrinə yenidən baxılmasını xaşiş edə bilər. Bu xahiş rədd edilə bilməz. Fransa Senatında qondarma “erməni soyqırımı”nın inkarına görə məsuliyyət nəzərdə tutan qanun layihəsinin müzakirəsi davam edir. ANS PRESS-in məlumatına görə, qanunverici orqanın müzakirəsinə qanun layihəsinin 1-ci maddəsinin ləğvi ilə bağlı düzəliş çıxarılıb. Konstitusiya Komissiyasının sədri Jan Pyer Süyor düzəlişin lehinə çıxış edib. Parlamentlə əlaqələr üzrə nazir Patrik Ollye isə düzəlişləri qəbul etməməyə çağırıb. Sonra düzəliş səsə qoyulub. Onun lehinə 86, əleyhinə isə 120 senator səs verib. Beləliklə, qanun layihəsinin qondarma “erməni soyqırımı”nın inkarına görə cinayət məsuliyyəti nəzərdə tutan 1-ci maddəsi qəbul edilib. Mahir Məmmədli Devamı\nERMƏNİSTANDAN CİNAYƏTKARLARI QARABAĞA KÖÇÜRMƏK PLANI CİDDİLƏŞİR\nYaxın vaxtlarda bu barədə qanun layihəsi parlamentdə müzakirəyə çıxarılacaq, Azərbaycanın işğal altındakı ərazilərində demoqrafik vəziyyəti dəyişmək üçün yeni avantürist cəhd edilir, lakin İrəvanda bu avantüraya qarşı çıxanlar da var Ermənistanda həbsxanalarda cəza çəkən cinayətkarları həbsdən azad edib Azərbaycanın işğal altındakı ərazilərinə köçürmək planı ilə bağlı müzakirələr ciddiləşir. İrəvandan erməni jurnalistin “Eurasianet.org” saytında dərc edilmiş məqaləsinə əsasən, yaxın vaxtlarda bu barədə qanun layihəsinin parlamentdə müzakirəyə çıxarılacağı gözlənilir. Xəbər verildiyi kimi, Ermənistanda bəzi QHT-lər tərəfindən ötən ilin sonlarında həbsxanalarda cəza çəkən məhbusları həbsdən azad edərək işğal altındakı Azərbaycan ərazilərində yerləşdirmək ideyası ortaya atılıb və bu barədə qanun layihəsi hazırlanıb. Belə məlum olur ki, bu layihə artıq parlamentdədir və tezliklə onun müzakirələri başlayacaq. Məhbusların həbsxanadan Qarabağa köçürülməsi məskunlaşmanın “Avstraliya modeli”dir. Britaniya imperiyası 1780-ci ildə Avstraliyanı öz müstəmləkəsinə çevirəndə orada məskunlaşma aparmaq üçün məhbusları həbsxanalardan azad edib gəmilərlə qitəyə yola salmışdı. Erməni jurnalistin məqaləsində deyildiyinə görə, müzakirəyə təqdim edilən qanun layihəsi nisbətən yüngül cinayətlər törətmiş məhbuslara seçim təklif edəcək: ya cəzalarının qalan hissəsini həbsxanada çəkmək, ya da azadlığa çıxıb Qarabağda məskunlaşmaq. Qanun layihəsində məhbusların məskunlaşması üçün “azad ərazilər” nəzərdə tutulur. Aydındır ki, söhbət Azərbaycanın Dağlıq Qarabağ bölgəsi ətrafındakı işğal edilmiş rayonlarından gedir. Bildirilir ki, Ermənistan bu əraziləri 20 ilə yaxındır nəzarət altında saxlasa d... Devamı


Səhiyyə Nazirliyinin baş infeksionisti: Hazırda yoluxanların əksəriyyəti vaksin olunmayanlardır\nAna səhifə / Xəbər lenti / Səhiyyə Nazirliyinin baş infeksionisti: Hazırda yoluxanların əksəriyyəti vaksin olunmayanlardır\nAZƏRTAC Səhiyyə Nazirliyinin baş infeksionisti Təyyar Eyvazovun müsahibəsini təqdim edir.\n-Ölkədə yeni növ koronovirusla (COVID-19) əlaqədar epidemioloji vəziyyət necədir?\n-Hazırda COVID-19 ilə bağlı epidemioloji vəziyyətin mənfi dinamikasını müşahidə edirik. Bu, bir tərəfdən gündəlik yeni yoluxma hallarının çoxalması, infeksiyanın aşkar olunması üçün götürülən spesifik test nümunələrində pozitiv nəticələrin faizlə miqdarının, eyni zamanda, aktiv xəstə sayının artımı və xəstəlikdən sağalan insanların yeni xəstələnənlərlə müqayisədə az miqdarda olması ilə özünü göstərir.\n-Yoluxma sayındakı artımın səbəblərini nə ilə izah edə bilərik?\n-Yoluxma sayının artımına səbəb olan bir neçə əsas faktor var. Pandemiya təcrübəsini nəzərə alsaq görərik ki, yoluxma hallarının azsaylı olduğu dövrlərdə hər dəfə karantin qaydalarında yumşalmalara getdikdə müəyyən vaxt keçdikdən sonra yenidən yoluxma sayında artım baş verir. Çünki infeksiyanın yayılmasında ən önəmli faktor insan təmaslarının artmasıdır. Məhz yumşalmalar buna gətirib çıxarır. Bu gün əvvəlki dövrlərdən fərqli olaraq müxtəlif kütləvi tədbirlərin keçirilməsinə icazə verilib, metronun fəaliyyəti bərpa olunub, iri ticarət mərkəzləri işləyir. Lakin əhalinin müəyyən hissəsində qapalı məkanlarda maskanın taxılması, sosial məsafənin gözlənilməsi və s. kimi qoruyucu tədbirlərə laqeyd münasibəti izləməkdəyik. Vətəndaşlar həm yorulub, həm də arxayınlaşıblar. Digər səbəb isə virusun daha yoluxucu mutant variantlarının ölkəmizə daxil olmasıdır. Ən sürətli yayılan “delta” ştammının da bu artıma töhfə verməsi göz önündədir. Ancaq bir daha əhalinin nəzərinə çatdırmaq istərdim ki, pandemiya hələ ki bitməyib, davam edir və biz bu məsələdə çox diqqətli olmalıyıq.\n-Yeni mutant ştammların klinik göstəricilərində hansı fərqlər var?\n-Təbii ki, yeni ştammlar klinik gedişi və digər çalarlığı ilə əvvəlkilərdən müəyyən qədər fərqlənir. Müşahidələr göstərir ki, “delta” ştammı klassik ştamdan iki dəfə çox yoluxucu olmaqla yanaşı, daha qısa müddətli gizli dövrdən sonra özünü büruzə verir. Xüsusən də xəstəliyin ilkin başlanğıc əlamətlərində fərqlər hiss edilir. Yəni, bu variantla xəstələnmə zamanı hərarətin daha çox yüksəlməsi ilə yanaşı burun axması, boğazda ağrı, baş ağrısı, ürəkbulanma, qusma, ishal kimi digər əlamətlərə rast gəlinir. Bu, insanları bir qədər çaşdırır. Onlarda adi soyuqlama və ya yüngül keçən digər respirator virusların olması təəssüratını yaradır. Nəticədə, buna əhəmiyyət verilmir, həkimə daha gec müraciət olunur. Xəstələrin müəyyən qismində virus yükü daha yüksək olur, vəziyyətin qəfil pisləşməsi daha tez - birinci həftədə baş verir. Ancaq sonrakı gedişat, xüsusən də fəsad və ağırlaşmalar eynilik təşkil edir. Ümumilikdə, bu variantın daha ağır keçməsi haqda mülahizələr olsa da, bunlar hələlik tam sübut sayılmır. Ancaq qeyd olunan fərqlər əsasında xəstədə məhz “delta” ştammının olmasını təsdiqləmək olmaz. Bunun üçün xüsusi laborator müayinələr mövcuddur.\n- Yoluxma sayının artımını əngəlləyən amillər hansılardır?\n-Qorunmağın “qızıl” qaydalarına ciddi əməl edilməsini vurğuladım. Digər faktor əhalidə infeksiyaya qarşı immunitetin formalaşmasıdır. Bildiyimiz kimi, bu, iki yolla baş verir: infeksiyaya yoluxaraq təbii yolla və vaksinasiya vasitəsilə. Nə qədər çox əhali kütləsi bu prosesə cəlb olunarsa, epidemioloji durumu bir o qədər nəzarətdə saxlamağa imkan yaranar. Dünya təcrübəsi bunu deməyə əsas verir ki, pandemiyadan xilas olmağın yeganə yolu məhz əhalinin kütləvi vaksinasiyasıdır. Yəni, virus yayanın ətrafında infeksiyaya həssas olmayan şəxslərin sayı artdıqca epidemioloji zəncir qırılır və sonda yoluxma hallarının sayı azalır. Onu da qeyd etmək istərdim ki, COVID-19 infeksiyasına qarşı mövcud peyvəndlərin effektivliyi müxtəlif olsa da, 100 faizli qorunma yoxdur. Yəni, peyvənd olunmuş vətəndaşların əksəriyyəti ya yoluxmur, ya da yoluxarsa belə, infeksiyanı simptomsuz, xəstəliyi daha yüngül keçirir, xəstəxanaya yatırılma hallarının, xüsusən də ağır gedişlərin sayı əhəmiyyətli dərəcədə azalır. Qətiyyətlə demək olar ki, vaksinasiya dünyada yüz minlərlə insanı ölümün pəncəsindən xilas edib. Lakin vaksin olunmuş şəxslər yoluxmadan tam sığortalanmadığı üçün onlar da digərləri kimi qoruyucu vasitələrdən istifadə etməlidirlər.\n- Vaksinlər yeni mutant ştamlara təsir göstərə bilirmi?\n-Bu barədə müxtəlif araşdırmalar aparılır. Ümumdünya Səhiyyə Təşkilatı istifadəsinə icazə verilmiş bütün vaksinlərin mövcud ştamlara qarşı təsirli olduğunu bəyan edib. Aparılan araşdırmalar onu deməyə əsas verir ki, bu vaksinlərin effektivlik göstəricisi yeni ştamlara münasibətdə bir qədər az olsa da, hələ ki yetərli səviyyədədir. Onu da qeyd etmək lazımdır ki, yalnız kütləvi vaksinasiya yolu ilə virusun artıb-çoxalmasını əngəlləməklə yeni mutasiyaların əmələ gəlməsinin qarşısını almaq mümkündür.\n-Ölkədə vaksinasiya prosesi hansı səviyyədədir?\n-Son aylarda bu proses daha sürətli gedir. Operativ Qərargah hər gün 40-60 min nəfərin peyvənd olunması haqqında məlumat paylaşır. Ümumilikdə, 5 milyondan çox vətəndaş peyvənd olunub. Onların 2 milyondan çoxu ikinci dozanı vurdurub. Vaksinin qoruyuculuğu ikinci dozadan bir müddət sonra formalaşır. Epidemik prosesin qırılması üçün isə daha çox, yəni kütlənin təxminən 70-80 faizinin tam vaksin olunması məqbul sayılır. Onu deyə bilərəm ki, hazırda yoluxanların böyük əksəriyyəti vaksin olunmayan şəxslərdir. Yadda saxlamaq lazımdır ki, az olsa da peyvənd olunmağa əks-göstərişi olanlar mövcuddur. Peyvənd olunanların sayı artdıqca həmin əhali qrupu da qorunmuş olur.


Aİ nümayəndəsi və Belçika səfiri də XİN-ə çağırılıb\nİyulun 24-də Avropa İttifaqının (Aİ) Azərbaycandakı nümayəndəsi Kestutis Yankauskas və Belçika Krallığının fövqəladə və səlahiyyətli səfiri Bert Şufs Xarici İşlər Nazirliyinə çağırılıb.\nOnlarla Xarici İşlər nazirinin müavini Xələf Xələfovun görüşü keçirilib. Bu barədə Azərbaycan Xarici İşlər Nazirliyi (XİN) məlumat yayıb.\nMəlumata görə, görüşdə X.Xələfov qeyd edib ki, Ermənistan tərəfindən Azərbaycan-Ermənistan sərhədində törədilmiş son hərbi təxribat həm iki ölkə arasında, həm də bölgədə gərginliyin alovlanmasına xidmət edib.\nAçıqlamaya görə, onların diqqətinə çatdırılıb ki, son zamanlar radikal ermənilərin Avropanın bir çox ölkələrinin paytaxtlarında və böyük şəhərlərində azərbaycanlılara hücumları, eləcə də Azərbaycanın diplomatik nümayəndəlik və konsulluqlarına müdaxilə cəhdləri olub.\nXİN-in bildirməsinə görə,habelə həmin ölkələrdə fəaliyyət göstərən Azərbaycan diplomatlarının təhdid edildiyi qeyd edilib. Açıqlamaya görə, bu il iyulun 22-də Brüsseldəki Azərbaycan Səfirliyinin qarşısında ciddi təxribat ilə müşayiət olunan kütləvi nümayişin keçirildiyi də Belçika səfirinin və Aİ nümayəndəsinin diqqətinə çatdırılıb:\n“X.Xələfov qeyd edib ki, Belçikanın müvafiq orqanları tərəfindən məsələ ciddi şəkildə araşdırılmalı, məsələyə hüquqi qiymət verilməli, cinayət və vandalizm aktı törətmiş şəxslər məsuliyyətə cəlb edilməlidirlər”.\nAçıqlamada daha sonra da oxuyuruq:\n“Səfir B.Şufs bu məsələnin Belçika hökuməti tərəfindən ciddi bir hal kimi qəbul edildiyini, görüşdə qaldırılan məsələlərin müvafiq şəkildə Mərkəzə çatdırılacağını bildirib, məsələnin araşdırılacağını, müvafiq tədbirlərin görüləcəyini və görüləcək işlərlə bağlı Azərbaycan tərəfinin məlumatlandırılacağını vəd edib”\nBu açıqlamaya, hələlik, Avropa İttifaqının (Aİ) Azərbaycandakı nümayəndəsi Kestutis Yankauskas və Belçika Krallığının fövqəladə və səlahiyyətli səfiri Bert Şufs-un münasibətini almaq mümkün olmayıb.\nBundan əvvəl ABŞ-ın Azərbaycandakı səfiri də Azərbaycan XİN-nə çağırılmışdı, onunla da oxşar məsələlərlə bağlı müzakirə aparılmışdı.\nBundan sonra xaricdə yaşayan bəzi azərbaycanlı icmalar olduqları ölkələrdə Azərbaycan-Ermənistan sərhədində yaşanan toqquşmaları pisləyən aksiyalar keçiriblər. Eyni zamanda, erməni icmalarının da aksiyaları olub. Həmin aksiyada bir sıra insidentlərin yaşandığı bildirilir.


SDU-da “Azərbaycanda elmin və təhsilin inkişafında Bakı Dövlət Universitetinin rolu” mövzusunda elmi-praktik konfrans keçirildi » "Dünya" informasiya agentliyi\nTarix: 18-10-2019, 15:33 | Çap et\nDİA.AZ: - Oktyabrın 18-də Sumqayıt Dövlət Universitetində BDU-nun 100 illik yubileyinə həsr olunmuş “Azərbaycanda elmin və təhsilin inkişafında Bakı Dövlət Universitetinin rolu” mövzusunda elmi-praktik konfrans öz işinə başladı.\nDİA.AZ xəbər verir ki, konfransda universitetin professor-müəllim və tələbə heyəti ilə yanaşı, BDU-nun rektoru Elçin Babayevin rəhbərlik etdiyi nümayəndə heyəti iştirak etdilər.\nƏvvəlcə qonaqlar universitetdə Ulu öndərin adını daşıyan Heydər Əliyev Mərkəzində ümummilli lider Heydər Əliyevin zəngin həyat və fəaliyyətinin bütün dövrlərini, o cümlədən müstəqil Azərbaycanın Prezidenti kimi xarici ölkələrə səfərlərini, nüfuzlu dövlət xadimləri ilə görüşlərini əks etdirən fotoşəkillərə, Ulu öndərə həsr olunmuş kitablara baxış keçirdilər. BDU-nun rektoru Elçin Babayev xatirə kitabında ürək sözlərini qeyd etdi.\nSDU-nun rektoru professor Elxan Hüseynov qonaqları salamlayaraq, Ümummilli Lider Heydər Əliyevin Azərbaycan xalqının milli sərvəti kimi dəyərləndirdiyi BDU-nun 100 illik yubileyi münasibətilə iştirakçıları təbrik etdi, xoş arzularını çatdırdı. Qeyd etdi ki, Bakı Dövlət Universiteti 1919-cu il sentyabrın 1-də Azərbaycan Xalq Cümhuriyyətinin parlamenti tərəfindən təsis edilmişdir. Ümummilli lider Heydər Əliyev BDU-nun yaradılması kimi mühüm tarixi hadisəyə olduqca obyektiv qiymət verərək demişdir ki, əsrin əvvəlindən bu günə kimi Azərbaycan elminə çıraq tutan universitetimizin yaradılması xalqımızın tarixində ən əlamətdar hadisələrdən biridir. Tarixi haqsızlıq ucbatından uzun müddət müstəqilliyini və dövlətçiliyini itirməyə məcbur olmuş Azərbaycan xalqı milli təhsil sistemini və mənəvi tərbiyə formalarını yaratmaq imkanlarından da məhrum edilmişdi. Yalnız 1918-ci ildə müstəqillik qazanaraq Azərbaycan Xalq Cümhuriyyətini elan edən xalqımız neçə yüz illərdən sonra milli və ictimai tərəqqidə elmin, təhsilin rolunu qiymətləndirmək imkanı qazandı. BDU-nun inkişafında yeni keyfiyyət mərhələsinin Azərbaycan xalqının ümummilli lideri Heydər Əliyevin adı ilə bağlı olduğunu vurğulayan rektor Ulu Öndərin məzunu olduğu Bakı Dövlət Universitetinə daim xüsusi diqqət və qayğı göstərdiyini diqqətə çatdırdı. Bütün dövrlərdə Bakı Dövlət Universitetinə Heydər Əliyevin xüsusi bir sevgisinin şahidiyik . O, BDU-ya olan məhəbbətini, ehtiramını, sevgisini bu sözlərlə bildirirdi: "Mən fəxr edirəm ki, Bakı Dövlət Universitetinin məzunuyam". Hal-hazırda dahi şəxsiyyətin ideyaları Azərbaycan Prezidenti cənab İlham Əliyev tərəfindən əzmlə həyata keçirilir.Bu gün Bakı Dövlət Universitetinin 100 illik yubileyi Azərbaycanın ictimai-siyasi həyatının mühüm hadisələrindən biri kimi qarşılanır və müxtəlif səviyyələrdə qeyd olunur. Azərbaycan tarixində ilk dəfə olaraq BDU-nun 100 illik yubileyinin UNESCO-da qeyd olunmasının hər bir azərbaycanlıya və xüsusilə də təhsil işçisinə böyük qürur hissi yaşatdığını vurğuladı. Rektor onu da qeyd etdi ki, Bakı Dövlət Universiteti onun üçün son dərəcə doğma, əzizdir. Çünki ömrünün xoş xatirələri Bakı Dövlət Universiteti ilə bağlı olub,100 yaşı qeyd olunan universitet onun karyera inkişafında mühüm rol oynayıb. Bu qocaman universitetin məzunu olmuş, 1995-ci ilədək burada müəllim,\nbaş müəllim, dosent, partiya komitəsi katibinin müavini vəzifələrində çalışmış,1995-1999-cu illərdə Bakı Dövlət Universitetinin Beynəlxalq əlaqələr üzrə prorektoru kimi fəaliyyət göstərmiş,1999-2002-ci illərdə Bakı Dövlət Universitetinin I prorektoru – Tədris işləri üzrə prorektor, 2010-2011-ci illərdə isə Beynəlxalq əlaqələr üzrə prorektor vəzifəsində işlədiyini diqqətə çatdırdı. Vurğuladı ki, Azərbaycan dövlətçiliyinin qorunub saxlanılmasında və inkişafında, ölkədə maarifçiliyin, elmin tərəqqisində, milli ideologiyanın formalaşmasında Bakı Dövlət Universitetinin misilsiz xidmətləri olmuşdur.\nBakı Dövlət Universitetinin rektoru Elçin Babayev SDU-nun professor-müəllim və tələbə heyətini salamlayıb və konfransın təşkili üçün universitetin rektoru professor Elxan Hüseynova təşəkkür etdi. Bildirdi ki, universitet şanlı yubileyinə böyük ruh yüksəkliyi ilə hazırlaşır. Bakı Dövlət Universitetinin müsəlman Şərqində yeni tipli ilk ali məktəb kimi yarandığı vaxtdan etibarən nailiyyətlərlə zəngin şərəfli bir yol keçdiyini diqqətə çatdıran rektor Prezident cənab İlham Əliyevin “Bakı Dövlət Universitetinin 100 illik yubileyinin keçirilməsi haqqında” Sərəncamından bəhs edərək, ali təhsil ocağının yubiley tədbirlərinin həm Azərbaycanda, həm də ölkə hüdudlarından kənarda geniş qeyd edildiyini, noyabr ayında böyük tədbirin keçiriləcəyini vurğuladı. Rektor Elçin Babayev Azərbaycanda milli təhsilin əsaslarının yaranmasında, elm və təhsilin inkişafında xüsusi xidməti olan Sumqayıt Dövlət Universitetinin və yetişdirdiyi kadrların əvəzsiz rolu olduğunu söyləyərək, onun Azərbaycan təhsilinə verdiyi töhfələrdən danışdı, bu ali təhsil ocağına yeni-yeni uğurlar arzuladı.\nSDU-nun Azərbaycan və xarici ölkələr ədəbiyyatı kafedrasının müdiri, Əməkdar jurnalist Avtandil Məmmədov “Azərbaycanda elmin və təhsilin inkişafında Bakı Dövlət Universitetinin rolu” , BDU-nun Jurnalistika fakültəsinin dekanı Vüqar Əliyev “Azərbaycanın ictimai-siyasi və mədəni həyatında Bakı Dövlət Universitetinin rolu” mövzularında məruzə ilə çıxış etdilər. Məruzə ətrafında SDU-nun və BDU-nun alimləri ayrı-ayrı sahələrdə qazandıqları uğurlar barədə və məzunu olduqları Bakı Dövlət Universiteti haqqında fikirlərini bölüşdülər. Riyaziyyat fakültəsinin dekanı, Əməkdar müəllim Zəfər Hüseynov, Bərk cisim və yarımkeçiricilər fizikası kafedrasının professoru Məhəmmədəli Zərbəliyev, Diferensial tənlikər və optimallaşdırma kafedrasının dosenti, Əməkdar müəllim Əkbər Məmmədov, Neft kimyası və kimya mühəndisliyi kafedrasının professoru, Əməkdar müəllim Qafar Ramazanov və digər natiqlər çıxış etdilər. Qeyd etdilər ki, Bakı Dövlət Universitetinin məzunlarının qazandığı nailiyyətlər respublikamızın elmi həyatının ayrılmaz tərkib hissəsi olmaqla xalqımızın qədim tarixinin, mədəniyyətinin araşdırılmasında, milli mədəniyyətimizin, ana dilimizin qorunub-saxlanılmasında, vətənpərvərlik, azərbaycançılıq ideologiyasının təbliğində böyük rol oynayırlar.\nKonfransdan sonra BDU-nun rektoru Elçin Babayev və nümayəndə heyəti universitetin II tədris binası və açıq səmada elektroenergetika üzrə Tədris muzeyi və yüksək gərginlik yarımstansiya Tədris poliqonu ilə tanış oldular


Etirazçı qadınları karantinə alıblar\nQadınlar otelə aparılır\nQazaxıstanda hökumətdən yardım tələb edən qadınları məcburən karantinə alıblar. Aztəminatlı ailələri təmsil edən qadınlar Əmək və Sosial Dəstək Nazirliyinin qarşısında piket edirdilər.\nFacebook-da yayılmış videoda qoruyucu libasda olan böyük bir qrupun iyunun 10-da paytaxt Nur-Sultanda nazirlik qarşısında piket keçirən qadınları dağıtdığı görünür, etirazçılar isə qışqırırlar.\nİyunun 8-dən etiraz edən qadınları yaxınlıqdakı otelə aparıblar. AzadlıqRadiosu-nun əməkdaşları otelə gedib məlumat almaq istəyəndə qoruyucu geyim və maskada olan şəxslər onların binaya daxil olmasına imkan verməyib, otelin indi “karantin binası” olduğunu deyiblər.\nNazarbayevə ‘ana söyüşünə’ görə 3 il iş\nQadınlar nə tələb edirdilər\nQazaxıstan hakimiyyəti koronavirus qadağalarından bəzilərini qaldırmağa başlayanda 20-dək qadın “səssiz etiraz”a start verib.\nQadınların taxdığı maskaların üstündə “X” yazılıb, bununla onlara “danışmağa imkan verilmədiyini” demək istəyiblər. Etirazçıların əllərindəki plakatlarda “Ehtiyacı olan ailələrə ucuz ipoteka”, “Hər bir uşağa maliyyə yardımı”, “Yoxsul ailələrin bank kreditlərinə amnistiya”, “Biz aclıq aksiyası keçiririk” sözləri yazılıb.\nÖtən ilin fevralından Nur-Sultanda, eləcə də Qazaxıstanın digər şəhərlərində azgəlirli qadınlar yürüşlər və piketlər keçiriblər. Fevralda valideynləri gecə növbəsində olan ailənin beş uşağı yanğında ölmüşdü. Bu faciə ölkə boyunca qəzəb yaratdı, nümayişçilər hökumətdən çoxuşaqlı ailələrə dəstəyin artırılmasını tələb edirdilər.\nMartın ortasında koronavirus qadağaları tətbiq olunanadək ara-sıra etirazlar keçirilirdi.\nEtirazlar ötən il başlanandan Qazaxıstan hökuməti üçdən çox uşağı olan ailələrə xüsusi dəstək proqramı açıqlayıb.\nİlkin olaraq belə ailələrə hər uşağa görə aylıq 21 min tenge (50 dollar) müavinət kəsildi. Ancaq sonradan bu məbləğ iki dəfə azaldılıb. Yanvardan sözügedən müavinətlər yalnız rəsmən yoxsul kimi tanınan ailələrə verilir.\nQadınlar isə müavinətlərin ilkin səviyyəsinə qaytarılmasını, üçdən çox uşağı olan ailələrin hamısına daha çox müavinət verilməsini tələb edirdilər.


Vaqif Əsədov nədən və kimdən gileylənir?\nVaqif Əsədov nədən və kimdən gileylənir?\nYaradılıb 14.04.2019 18:23\nSon günlər ölkə mətbuatında ən çox müzakirə olunan mövzülardan biri Baş Dövlət Yol Polisi İdarəsində və sözügedən dövlət qurumuna tabe olan şəhər və rayon şöbələrində baş verən xoşagəlməz hadisələrdir.\nMəlumat üçün bildirək ki, YPX-nin əməkdaşları ilə bağlı sosial şəbəkədə yayımlanan videoçəkilişlər zərrə qədərdə olsa Baş Dövlət Yol Polisi İdarəsinin rəisi, polis general-mayor Ramiz Zeynalovu narahat etmir.\nBu barədə kifayət qədər arqumentlər və dəlillər gətirmək olar. Dosye.org-ın bildirdiyinə görə, təkcə problem rəhbərliklə bağlı deyil. Elə götürək Bakı şəhər Dövlət Yol Polisi İdarəsinin ictimaiyyətlə əlaqələr şöbəsinin rəisi, polkovnik Vaqif Əsədovu. Bu şəxs haqqında daha geniş məlumat verməyə ehtiyac yoxdur. Onu nəzərinizə çatdıraq ki, 2013-cu ildə işində yol verdiyi ciddi nöqsanlara görə Vaqif Əsədov tutduğu vəzifədən uzaqlaşdırıldı.\nƏslində onun ümumiyyətlə polis orqanlarından xaric ediləcəyi bildirilsədə sonradan məlumatlar özünü doğrultmadı. Özünün dediyinə görə güya yaş həddi ilə əlaqədar təqaudə çıxacağı günü səbirsizliklə gözləyir. Təbii ki, tək Vaqif Əsədov deyil, bütün sahənin əməkdaşları zamanı gələndə xidməti vəzifəsindən azad olunaraq təqaudə göndərilir.\nLakin Bakı şəhər Dövlət Yol Polisi İdarəsinin ictimaiyyətlə əlaqələr şöbəsinin rəisi, polkovnik Vaqif Əsədov giley-güzar etməyi başadüşülən deyil. Hörmətli Vaqif Əsədov, axı siz əldə etdiyiniz mülklər və digər obiyektləri əmək haqqı ilə əldə etməmisiniz. Sizə qarşı rüşvət ittihamı da irəli sürə bilmərik. Buna əz azından sübüt və dəlil olmalıdır. Amma etibarlı mənbəmizin verdiyi məlumatlara görə, işlədiyiniz dövürdə “xalturanızda” az olmayıb. Hətda özünün evi olmadığına görə, jurnalistlər üçün inşa edilən binadan ev alaçağını deyib. Məmuniyyətlə razılaşarıq ki, xidməti olan hər bir kəs evlə təmin olunmalıdır. Sizin evinizin olmadığı isə heç bir halda inandırıcı görünmür...\nBəzi detalları nəzərə alıb tənqidimizi geniş formada yazmırıq. Çünki, polis orqanlarında canla- başla xidmət edən və eyni zamanda asayışımızın qorunmasında müstəsna xidmətləri olan polislərimiz var. İllərlə polis orqanlarında xidmət edən əməkdaşlar var ki, min əziyyət hesabına mülk əldə edib. Sözümüz Vaqif Əsədovadır. Cənab polkovnik, sizə göstərilən etimadı sona qədər təmənnasız yerinə yetirin.\nBu istiqamətdə araşdırmalarımız davam edir. Bizi izləməyi unutmayın.


Koronovirusun iqtisadiyyata təsirindən danışacaqlar – Qərb mediası\n2021, 25 İyul, bazar, Bakı vaxtı 20:15\nÇin, 20 fevral, 2020-ci il\nBu gün – fevralın 21-də Çində koronavirusa yeni yoluxma hallarında yenidən yüksəliş baş verib. Virusun episentri sayılan Hubey vilayətindən kənarda iki həbsxanada 200-dən çox adamda virus aşkarlanıb.\n“Reuters” xəbər verir ki, hökumətlər virusun qlobal epidemiyaya çevrilməsini önləməyə çalışdıqları bir məqamda böyük iqtisadiyyatların Böyük 20-lik qrupunun maliyyə liderləri həftəsonu Səudiyyə Ərəbistanından görüşdə virusun qlobal iqtisadiyyata risklərini müzakirə edəcəklər.\nSəhmlərin ucuzlaşması riski\n“Təsiri böyük narahatlıqla izləyir, səhmlərin ucuzlaşması riskinə göz qoyuruq”, – Yaponiya Bankının rəhbəri Haruhiko Kuroda toplantıda iştirak üçün yola düşməzdən qabaq Tokioda parlamentdə deyib.\nArtıq Çində koronavirusa 75 min 400-dən çox adam yoluxub, 2 min 236 nəfər dünyasını dəyişib. Virusun dekabrda Hubeyin paytaxtı Vuhanda diri heyvan bazarından qaynaqlandığı güman edilir.\nCümə günü Asiyada aksiyalarda ucuzlaşma qeydə alınıb. Yaponiya və Sinqapur artıq iqtisadi azalma riskiylə üz-üzədir. Cənubi Koreya cümə günü bildirib ki, fevralın ilk 20 günü ərzində Çinə ixrac azalıb.\nHakimiyyət virusun yayılması üçün cavabdehlik daşıyan şəxslərin vəzifədən kənarlaşdırıldığını bildirir.\n“Reuters” Çindən kənarda koronovirusdan 11 nəfərin dünyasını dəyişdiyini hesablayıb.\nCənubi Koreyanın Daequ şəhərində kilsə tədbirindən sonra onlarla adamın virusa yoluxduğu bildirilir. 2,5 milyon əhalisi olan şəhərdə küçələr, ticarət mərkəzləri, kinoteatrlar bomboş qalıb. Cümə günü ölkə üzrə 52 yeni yoluxma halının aşkarlandığını, ümumi yoluxmanın 156 nəfərə çatdığı bildirilir. Daequ kilsəsindən 400-dən çox adamda xəstəliyin simptomları var, testlər aparılır.\nİran 2 nəfərin koronavirusa yoluxduğunu açıqlayır\nİqtisadi təsirdən danışmağa “tezdir”\nBeynəlxalq Valyuta Fondu (BVF) bildirib ki, virusun qlobal artıma hansı təsiri göstərəcəyini söyləmək üçün çox tezdir.\nÇinin kommersiya nazirliyi şirkətlərini dəstəkləməkdən ötrü əlavə maliyyə tədbirləri axtarıldığını bildirib.\n“The Associated Press” yazır ki, Çin ötən həftə laboratoriya nəticələrini gözləmədən yoluxma hallarını açıqlamağa başladı və bu da rəqəmlərdə kəskin artım yaratdı. Ancaq dünəndən yenidən yalnız laboratoriyada təsdiqlənmiş hallar hesablanmağa başlayıb, üstəlik, mənfi çıxmış nəticələr ümumi statistikadan çıxarılıb.\nAgentlik yazır ki, bu dəyişiklik COVID-19 virusunun gedişatını anlamaqdan ötrü davamlılığın əsas olduğunu deyən müşahidəçiləri qəzəbləndirəcək.


Əczaçılıq köməkçi maddələri istehsalçıları və təchizatçıları - Çin əczaçılıq köməkçi maddələr fabriki\nPovidon, suda, etanolda (96%), metanolda və digər üzvi həlledicilərdə sərbəst həll olunan, asetonda çox az həll olunan 1-vinil-2-pirrolidonun (Polivinilpirrolidon) homopolimeridir. mükəmməl higroskopiya, film əmələ gətirən, yapışqan, kimyəvi dayanıqlıq və toksikoloji təhlükəsizliyi ilə K dəyəri ilə xarakterizə olunan aşağıdan yüksək viskoziteye və aşağıdan yüksək molekulyar çəkiyə qədər ağ toz və ya lopa. Əsas Texniki Parametrlər ...\nÇox üzvi həlledicilərdə həll olunan 60/40 nisbətində N-Vinylpyrrolidone-dən Vinil Asetata qədər olan kopovidon, tozda mövcud olan Copovidone, sərt, su ilə çıxarıla bilən və parlaq filmlər meydana gətirir, bir çox plastikləşdirici və dəyişdirici ilə mükəmməl uyğunluq təmin edir. Su, alkoqol və digər üzvi həlledicilərdə yaxşı həll olunur. Əsas Texniki Parametrlər: Görünüş Ağ və ya sarımtıl-ağ toz və ya lopa, higroskopik viskozite (K Dəyəri kimi ifadə olunur) 25.20 ~ 30.24 Çözünürlük Suda, alkoqolda sərbəst həll olunur ...\nKrospovidon bir-biri ilə əlaqəli PVP, həll olunmayan PVP-dir, higroskopikdir, suda və digər ümumi həlledicilərdə həll olunmur, lakin heç bir jel olmadan sulu həlledicidə sürətlə şişir. fərqli hissəcik ölçüsünə görə Crospovidone Type A və Type B kimi təsnif edilir. Əsas Texniki Parametrlər: Məhsul Crospovidone Tip A Crospovidone Tip B Görünüş Ağ və ya sarımtıl-ağ toz və ya lopa Tanıtımlar A. İnfraqırmızı Absorbsiya B.Göy rəng inkişaf etmir. CA dayandırılması üçün ...\nLaktoza Monohidrat ağ, zövqsüz, kristal tozdur, incə hissəciklərinə və yüksək səth sahəsinə görə yaxşı sıxılma və qarışıqlıq qabiliyyətinə malikdir. Bu məhsul geniş yayılmış USP / EP / BP / JP və CP standartlarının tələblərinə cavab verir. nəm qranulyasiya, müxtəlif hissəcik ölçüsü paylanması (40Mesh, 60Mesh, 80Mesh, 100Mesh, 120Mesh, 200Mesh, 300Mesh) sayəsində fərqli ehtiyacları qarşılaya bilər.\nAğ, zövqsüz, yaxşı akışkanlığa malik kristal tozdur, kristallaşma prosesi nəticəsində əmələ gələn qaba hissəcik laktoza, ələndikdən sonra dar ölçülü paylama ilə bir çox spesifikasiyaya bölünə bilər (40Mesh, 60Mesh, 80Mesh, 100Mesh, 120Mesh). Ələkdən alınan laktoza tək kristaldan və bir az kristal kristallaşmasından ibarətdir, fərqli xüsusiyyətlərə malik məhsullar müxtəlif sahələr üçün istifadə edilə bilər. Yaş qranulyasiya yaxşı qarışıqlıq, qrip səbəbiylə kapsul doldurulması üçün lazımlı bir proses deyil ...\nSprey-Qurutma Laktozu, əla akışkanlığa sahib ağ, zövqsüz bir tozdur, sferik hissəcik və dar ölçülü paylanmaya görə əla akışkanlığa, bərabərliyi və yaxşı sıxılma qabiliyyətinə malikdir, xüsusilə birbaşa sıxılma üçün uygundur, kapsul doldurulması və qranul doldurulması üçün ideal seçimdir. Tətbiqin üstünlükləri: Suda yaxşı həll olması səbəbindən sürətli dağılma; Sprey quruduğuna görə yaxşı tablet sərtliyi; Dərman tərkib hissəsi üçün aşağı doajlar formulunda bərabər paylana bilər;\n% 85 laktoza monohidrat və% 15 qarğıdalı nişastasından ibarət laktoza-nişastalı qarışıq sprey qurutma qarışığı, birbaşa sıxılma yolu ilə inkişaf etdirilir və əla akışkanlığı, sıxılma qabiliyyətini və parçalanmasını birləşdirir. Laktoza-Selüloz Qarışığı% 75 Alfa Laktoza Monohidrat və% 25 selüloz tozundan ibarət bir növ sprey qurutma qarışığıdır.Mükəmməl akışkanlığa malikdir və birbaşa sıxılma üçün xüsusi hazırlanmışdır.Tablaşdırma texnologiyası sadə və iqtisadi cəhətdən sadədir .. .


Qazaxıstan Müdafiə Nazirliyinin nümayəndələri türkiyəli həmkarları ilə müxtəlif növ uçan pilotsuz aparatların (PUA) alınması və onların Qazaxıstan müəssisələrində yığılması kimi məsələləri müzakirə ediblər.\nBu barədə fevralın 5-də Qazaxıstan Müdafiə Nazirliyinin açıqlamasında bildirilib.\nMüdafiə Naziri general-leytenant Nurlan Ermekbayev Türkiyə Müdafiə Nazirinin müavini Muhsin Dərə ilə görüşü zamanı iki ölkə arasında hərbi-texniki sahədə əməkdaşlığın inkişaf etdirilməsi, Türkiyənin hərbi təhsil ocaqlarında qazax tələbələrin təhsil alması kimi məsələləri müzakirə edib.\nQazaxıstanın Türkiyənin istehsal etdiyi zirehli tanklarla da maraqlandığı bildirilib.\nTürkiyə PUA-sı qazaxıstan


Zaqatala-Makao aviabiletlər - bütün Zaqatala-Makao teyyare bileti qiymətləri | Trips\nZaqatala - Makao\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Zaqatala-Makao təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nZaqatala-Makao aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Zaqatala-Makao biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Makao - Zaqatala istiqamətinə


“Milli geyim əsrlərin mirası kimi” mövzusunda elmi-praktiki konfrans təşkil edilib\n07:30, 29 Yanvar 2022\n24 Noyabr, 16:04 Sosial mediada paylaşın:\nNoyabrın 24-də Dövlət Teatr Muzeyində Mədəniyyət Nazirliyinin Mədəniyyət üzrə Elmi-Metodiki və İxtisasartırma Mərkəzinin təşkil etdiyi “Milli geyim əsrlərin mirası kimi” mövzusunda elmi- praktiki konfransı keçirilib.\nKonfransda çıxış edən Dövlət Teatr Muzeyinin direktoru, Əməkdar mədəniyyət işçisi Sevinc Mikayılova tədbirin əhəmiyyətindən bəhs edib. Qeyd olunub ki, tədbirin keçirilməsində əsas məqsəd xalqımızın etnik tarixi, xalq yaradıcılığının bədii xüsusiyyətləri, onların müxtəlif formaları, bədii bəzək naxışlarının qorunaraq nəsildən-nəslə düzgün ötürülməsi və Azərbaycan maddi-mədəni dəyərlərinin təbliğində milli geyimlərin aktuallığının nəzərə çatdırılmasıdır: “Bu gün muzeyimizdə tamaşalar üçün hazırlanan geyim eskizləri qorunub saxlanılır. Hər bir xalqın həyat tərzi, yaşayışı onların geyimlərində də özünü göstərib. Bizim də milli geyimlərimizdə müxtəlif həyat tərzinə, yaşamına, döyüş ruhuna və köçəri həyat tərzinə uyğun geyimlər var.\nKonfransda AMEA Arxeologiya və Etnoqrafiya İnstitutu, AMEA Memarlıq və İncəsənət İnstitutu, Rəssamlıq Akademiyası, Mədəniyyət və İncəsənət Universiteti və Mədəniyyət üzrə Elmi-Metodiki və İxtisasartırma Mərkəzinin tədqiqatçı- alimləri məruzə ilə çıxış ediblər. Onlar da milli geyimlərin əhəmiyyətindən geniş söhbət açıblar.\nTədbirə regionlarda fəaliyyət göstərən mədəniyyət və incəsənət müəssisələrinin əməkdaşları "Zoom" proqramı vasitəsilə qoşularaq məruzə ətrafında öz fikirlərini bildiriblər.\nKonfransda “Şərqi Zəngəzurun geyim mədəniyyəti”, “Qloballaşma və milli geyimlər”, “Azərbaycan corablar”, “Azərbaycan milli geyimlərinin tarixi formaları, etimologiyası və semantikası”, “Ənənəvi geyimlərin müasir modada interpretasiyası”, “Azərbaycan geyim mədəniyyətində basmaçılıq” və “Modada üslublar və dövrlər” adlı məruzələr dinləyicilər tərəfindən maraqla qarşılanıb.\nAMEA Arxeologiya və Etnoqrafiya İnstitutunun böyük elmi işçisi, tarix elmləri doktoru, Əməkdar mədəniyyət işçisi Solmaz Məhərrəmova, Rəssamlıq Akademiyasının professoru, sənətşünaslıq üzrə elmlər doktoru Sabira Dünyamalıyeva və AMEA Memarlıq və İncəsənət İnstitutunun aparıcı elmi işçisi, sənətşünaslıq üzrə fəlsəfə doktoru, dosent Fəridə Quliyeva, AMEA Milli Tarix Muzeyinin Etnoqrafiya elmi fond şöbəsinin müdiri, tarix üzrə fəlsəfə doktoru Gülzadə Abdulova, Mədəniyyət və İncəsənət Universitetinin dosenti, sənətşünaslıq üzrə fəlsəfə doktoru Sevil Kərimova, Mədəniyyət üzrə Elmi -Metodiki və İxtisasartırma Mərkəzinin metodistləri Məhbubə Əbilova və Leyla Qlıcovanın mövzu ilə bağlı geniş təqdimatları dinlənilib.\nDaha sonra mədəniyyət könülləri tərəfindən milli geyimlərin təqdimatı olub.\nKonfransa V.Mustafazadə adına 2 nömrəli uşaq incəsənət məktəbinin "Aysel" rəqs qrupunun rəngarəng rəqsləri ilə yekun vurulub.\nVətən müharibəsi dövründə Bərdə şəhəri, dinc əhaliyə qarşı törədilmiş ermənilərin hərbi cinayətlərinin episentrlərindən biri olub. YARAT Müasir İncəsənət Məkanının bu məqsədlə yerl...\nPerunun qədim Maçu Piçu şəhərində lazer texnologiyası ilə təchiz edilmiş pilotsuz uçuş aparatları (PUA) vasitəsilə tarixi tikililər aşkar edilib. NBC telekanalı xəbər verir ki, ar...\nTarixi eksponatlara yeni həyat verilir\nÖlkə muzeyləri kimi ekspozisiyalar da yenilənir. Bu missiyanı isə Muzey sərvətləri və xatirə əşyalarının elmi-bərpa mərkəzi reallaşdırır. Mütəxəssislər ötən il 400-ə yaxın eksponat...


"Sual verdilər ki, bu cür necə içirsiz? Siz dəlisiz"\n25 May 16:00 Azərbaycan Futbolu 220\nAzərbaycan millisinin sabiq futbolçusu Vəli Qasımov vaxtilə çıxış etdiyi "Betis"də başına gələn maraqlı əhvalatı xatırlayıb.\nSportinfo.az xəbər verir ki, veteran hücumçu "Championat" nəşrinə açıqlamasında komanda yoldaşları ilə yaxşı məclis təşkil etdiklərini və spirtli içki içdiklərini etiraf edib.\nO bildirib ki, həmin yığıncaqdan sonra ispaniyalı futbolçular şikayətləniblər: "Komanda ilə tez-tez danışırdıq. Bir dəfə yaxşıca yeyib-içdik. Səhəri gün ispaniyalılar baş ağrısından şikayət edirdilər.\nOnlar deyirdilər ki, hətta içdikləri süd də onlara kömək etməyib. Sual verdilər ki, bu cür necə içirsiniz? Siz dəlisiniz. Bir sözlə, bizim kimi içmək xoşlarına gəlməmişdi".\nQasımovun sözlərinə görə, həmin gün elə də çox içki qəbul etməyiblər: "Deməzdim ki, başımız ağrıyacaq qədər çox içdik. Hər şey orta səviyyədə idi. Səhər özümü yaxşı hiss edirdim.\nƏsasən həftə sonları oyunlardan sonra restoranlarda yığışırdıq. İnsanlardan gizlənmək üçün VİP zonalarda otururduq. Orada sadəcə, restorana gedib sakit oturmaq mümkün deyildi. İnsanlar daim yaxınlaşıb avtoqraf istəyirdilər".\n1992-ci ilin ilk yarısını "Spartak"da keçirən Vəli Qasımov 6 oyunda meydana çıxsa da, qol vura bilməyib. Mövsümün ikinci hissəsində isə "Dinamo"da çıxış edən sabiq hücumçu 16 oyunda 17 dəfə fərqlənərək çempionatın bombardiri olub.\nMoskva təmsilçisindən sonra İspaniya "Betis"inə keçən veteran futbolçu bu ölkənin "Albasete", "Esixa", "Vitoriya" və "İmortal" klublarının formasının geyinib. Azərbaycanda isə Qasımov "Neftçi"də çıxış edib.


Ruslar Paşinyanı yerdən yerə vurdular\n31 iyul, 2020 [18:25]\nRusiyanın Politnoviqator saytında jurnalist ARobert Köçəryleksandr Rostovsevin Paşinyan hökumətini dərindən tənqid edən müəllif yazısı dərc olunub. Bizimyol.info həmin yazını təqdim edir:\nİyulun 18-də rusiyalı jurnalist Marqarita Simonyan öz Teleqram kanalında Paşinyan admnistrasiyasına müraciət ünvanlayaraq, onları Rusiyaya xəyanətdə ittiham edib, siyasi xadimləri rusofobiyanı yaymaqda günahlandırıb. Müraciət Paşinyanın yaralı yerlərinə vurmuş olmalı ki, dərhal Paşinyan tərəfdarları Simonyanı atəşə tutdular. Ona familiyasını dəyişmək, “böyük erməni xalqını” biabır etməmək üçün yox olmaq təklif olundu. Simonyan erməni dilini bilmədiyinə və Rusiyanı vətəni hesab etdiyinə görə ona pasportunda milliyətini dəyişmək də tövsiyə edilib.\n“Əsl erməni harda yaşasa da vətəni Ermənistan olaraq qalmalıdır”. Bu hesabla Şarl Aznavur, Şer, tennisçi Andre Aqassi də erməni sayılmamalıdır. O zaman ermənilərin də öyünəcək bir siması qalmaz.\nSimonyana qarşı hücuma yeniyetmələrlə yanaşı ona öncələr tərfi yağdıranlar, hətta Rusiyada yaşayan bir sıra media nümayəndələri də qalxdılar. İyulun 28-də onların siyahısına meydan naziri Paşinyan özü də qoşuldu.\nPaşinyan emosional danışmasa da, tərəfdaşlarının dediyini təkrar edirdi. Simonyanın öz məqaləsində Rusiyanın tərəfdaşı kimi eks prezident Koçəryanın adını çəkməsinə cavab olaraq Paşinyan bildirdi ki, rusların Ermənistandakı dostu ayrı-ayrı şəxslər deyil, bütün erməni xalqıdır. Bu vacib nüansdır.\nBelə başa düşdüm ki, Paşinyan rusca yaxşı anlamır. Simonyan erməni xalqını ittiham etməyib. Paşinyan deməsə də, ermən xalqı rusların müttəfiqi idi və yenə də elədir.\nBədbəxtlik bundadır ki, son iki ildə Ermənistanı demoqoqlar, boşboğazlar, qərb yönümlü analitiklər idarə edir, onlar küçədən gəlib kabinetə giriblər.\nXalq Paşinyanı seçməyib, onu hakimiyyətə əllərinin üzərində bir qrup xipster və radikal gətirib. Paşinyan bir qrup xəstə beyinli yeniyetmənin, qərbçinin və rusofobun rəhbəridir.\nPaşinyan ən əsas məsələ barədə susur. Məhz qeyri kommersiya təşkilatları (QKT) sayəsində o hakimiyyətə gəlib.\nBu bir faktdır ki, Koçaryan və Sarqsyan hökumətləri indiki kimi hərci-mərcilik yaratmamışdılar, indi Ermənistanda QKT-lər bir-birinin başına çıxıb xarici siyasət, dövlət təhlükəsizliyi, maliyyə alətləri vasitəsilə təzyiq göstərirlər.\nRusiyada da belələri var, lakin Ermənistandan fərqli olaraq Soros yaramazları qovulub, onların cəmiyyətə təsiri bloklanıb. Xarici agentlərin maliyyə mənbələri məlumdur.\nPaşinyanın rəhbərlik etdiyi Ermənistanda bu yoxdur və Soros öz marionetkalarının ipini rahatlıqla çəkə bilir. Ermənistan hökumətində demək olar ki, ruspərəstlər qalmayıb. Paşinyan erməni xalqı dedikdə yalnız qərb yönümlü tərəfdarlarını nəzərdə tutur.\nKrım barədə danışan Paşinyan qeyd etdi ki, Ermənistan hələ də Dağlıq Qarabağın müstəqilliyini tanımayıb, lakin onu müdafiəsiz də qoymayıb. Axı Rusiya da Dağlıq Qarabağı tanımayıb, o zaman Ermənistan niyə bizi Krımla hədələməlidir?\nDağlıq Qarabağ Ermənistanın yardımı ilə işğal olunub və burda ona aid olmayan bir necə Azərbaycan rayonu da var. Onlar nə Qarabağa, nə də Ermənistana aid deyillər.\nMadrid bəyannaməsinə əsasən, Dağlıq Qarabağ rəhbərliyi bu əraziləri tədricən Azərbaycana qaytarmalıdır. Paşinyan məhz bu müddəanı əsas götürərək Koçaryan və Sarqsyanı ölkəyə xəyanətdə ittiham edir.\nİndi Ermənistanda rəsmi Bakıyla münaqişəyə səbəb olmuş Azərbaycan torpaqları barədə danışmağı sevmirlər. Heç şübhəsiz ki, yeni hökumətin əvvəl əldə edilmiş qərarlara əməl etməməsi sülh danışıqlarını dalana salır və Azərbaycanı ərazi bütövlüyünü hərbi yolla həll etməyə təhrik edir”.\n8 avqust, 2020 [18:58]\n8 avqust, 2020 [18:37]\n8 avqust, 2020 [18:15]\nAnkarada Azərbaycana dəstək aksiyası keçirilib - Foto\n8 avqust, 2020 [18:04]\nÇində tarixi qala divarı uçub, 4 nəfər xəsarət alıb\n8 avqust, 2020 [17:48]\nAşağı Güzdək sakinləri Bakı-Şamaxı yolunu kəsib\n8 avqust, 2020 [17:33]\nXırdalanda binanın xarici divarına vurulan alkopan üzlük yanıb - Video\n8 avqust, 2020 [17:26]\n8 avqust, 2020 [17:20]\n8 avqust, 2020 [17:01]\n8 avqust, 2020 [16:49]\n8 avqust, 2020 [16:47]\n8 avqust, 2020 [16:35]\nBeyrutdakı partlayış zamanı bəy-gəlinin qorxu dolu anları - Video


Çox çay içmək dişlər üçün təhlükəlidir! » Qadınla.Com - Qadınlar Birİncidir!\nÇox çay içən xanımların nəzərinə! Qadınlar.bizxəbərdarlıq edir!\nDetroit şəhərindəki Henry Ford Klinikasınınhəkimləri, qadının son beş ildə davamlı bel və omba ağrılarından şikayət etməsinin səbəbinin dəçox qara çay içməsi ilə əlaqəli olduğunu bildirdilər. Qara çayı "həyat dərmanı” olaraq gördüyünü söyləyən qadın "Spirt istifadə etmirəm, yalnız qara çay içirəm" dedi. Çay içmədən özünü olduqca zəif hiss etdiyini söyləyən qadının, bəzi zamanlarda hətta gündə 100 çay paketinə qədər çay dəmlədiyi ortaya çıxdı. loading... 20\n18 Bir gulusu var..deyil varimi yoxumu...dunyani sataram... Offline


Rövnəq Abdullayev: Avropaya inteqrasiya Azərbaycanın strateji məqsədidir\nEnergetika 22 Noyabr 2012 18:53 (UTC+04:00)\nAzərbaycan Respublikası Dövlət Neft Şirkətinin prezidenti Rövnəq Abdullayev Böyük Britaniyaya səfər edib. Həmin gün Lord Rizbi ilə görüşən ARDNŞ prezidenti regiona göstərdiyi diqqətə görə ona təşəkkürünü bildirib.\nTrend ARDNŞ-nin rəsmi saytına istinadən məlumat verir ki, Britaniya parlamentinin Azərbaycanın neft strategiyası haqqında ətraflı məlumata malik olmasının vacibliyini vurğulayan şirkət prezidenti bildirib ki, neft ölkələri olan Azərbaycan və Böyük Britaniyanın iri neft şirkətləri arasında sıx əməkdaşlıq mövcuddur.\n"Avropaya inteqrasiya bizim strateji məqsədimizdir və biz bu yoldan dönməyəcəyik", - Rövnəq Abdullayev deyib.\nLord Rizbi ARDNŞ-nin dünyanın uğurla fəaliyət göstərən şirkətlərindən biri olduğunu və bu yaxınlarda Azərbaycana etdiyi səfərdən məmnun qaldığını deyib. Britaniyalı siyasətçi Avropanın enerji təhlükəsizliyi məsələsinin son dərəcə mühüm olması haqqında fikirlə razılaşdığını söyləyib və Azərbaycanın bu istiqamətdə fəaliyyətini yüksək qiymətləndirib. Lordlar Palatasının üzvü Azərbaycanda mövcud olan stabil vəziyyətin onları sevindirdiyini bildirib.\nSonda Lord Rizbi Rövnəq Abdullayevin Böyük Britaniya Lordlar Palatasındakı çıxışının parlament üzvlərinin böyük marağına səbəb olacağına inandığını deyib.


09:38 12 Avqust 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Əfqanıstanda iki terror aktı törədildi\nƏfqanıstanda iki terror aktı törədildi\nƏfqanıstanın müxtəlif yerlərində törədilmiş iki terror aktı nəticəsində 6 nəfər həlak olmuş, 20 nəfər yaralanmışdır. Bu barədə 1TV telekanalı xəbər verir.\nMəlumata görə, səhər saatlarında ölkənin cənubunda yerləşən Qəndəhar əyalətində polis məntəqəsinə hücum edilib. Nəticədə azı 3 polis əməkdaşı həlak olub, daha 20-si yaralanıb.\nİkinci hücum Qəzni əyalətində baş verib. Orada polis idarəsinin rəisi Dəh Yaq və daha iki əməkdaş həlak olublar.\nHər iki hücuma görə məsuliyyəti "Taliban” hərəkatının silahlıları öz üzərinə götürüb.\nDünyada COVİD-19-a yoluxma hallarının sayı 20 milyonu keçib15:41 08.07.2020\nTramp Ağ Evin yaxınlığında atışmaya görə mətbuat konfransını tərk edib15:41 08.07.2020\nÇinliləri qidaya qənaət etməyə çağırdılar15:41 08.07.2020\nÜST rəhbəri koronavirusa qarşı mübarizədə "ümid işartıları" görür15:41 08.07.2020\nFinlandiyada ağacları qucaqlamaq üzrə ilk dünya çempionatı keçiriləcək15:41 08.07.2020\nPayızın sonunda Ukraynada koronavirusun ikinci dalğası gözlənilir15:41 08.07.2020